qundao/data-zh-poetry huggingface dataset:
狮子序
作者：汪廷讷
朝代：明
体裁：曲

书未写。泪两行。望伊人天各一方。怎禁得飘零翠黛。瘦损红妆。若提起凤树堂的情状。祇教人怜鸳被。惜鸾帷。孤玉绦。几度凄凉。断肠的鸟啼花落。满目心伤。
玉井莲
作者：汪廷讷
朝代：明
体裁：曲

久滞征衫。喜共南来塞雁。
玉交枝
作者：汪廷讷
朝代：明
体裁：曲

合欢宫殿。记当年鸾衔信传。奴今借你谐姻眷我不敢小觑了你。。比虎符功效非浅。何劳雁书云汉边。休誇鱼信湘江远。胜蜂媒花间乱喧。管鸳俦沙头并眠。
玉交枝
作者：汪廷讷
朝代：明
体裁：曲

蒙君慈惠。鬼门关将奴救回。每思报德衔环。未忍看此日分违。小旦：奴家奉此一杯。奉酒介：当年沐恩为侍儿。及笄又择高贤配。远还朝身难附依。听骊歌寸肠割碎生。
玉楼春·春怀回文
作者：汪廷讷
朝代：明

画图开处飞莺燕，新涨春湖垂柳线。架书淹日尽穷搜，下帏孤坐棋弹倦。挂檐晴翠山当面，如如悟却忘欣厌。泻玉寒泉绕石台，夜中归鹤栖松院。
玉胞肚
作者：汪廷讷
朝代：明
体裁：曲

你与霍郎当面。这云笺方才可传。念主公珍重题封。你休得怠慢招愆。傥伊不遇且持还。须信一纸心书抵万钱。
玉胞肚
作者：汪廷讷
朝代：明
体裁：曲

持杯自忖。太山般叨君厚恩。也不须十斛明珠。却相遗绝代佳人只怕。风声泄漏致生嗔。隔断巫山杳莫亲小旦。
玉胞肚
作者：汪廷讷
朝代：明
体裁：曲

杯斟合卺。管情谐百年好姻。戏清波堪羡鸳鸯。应明时定产麒麟。调琴弄瑟有馀春。教他倚杖斜阳枉断魂生。
玉胞肚
作者：汪廷讷
朝代：明
体裁：曲

苦萦方寸。对新人难抛旧人。捧瑶觞强做欢容。整花钿暗掩啼痕。肯将阃教背家尊他便有。八面威风也自驯。
玉芙蓉
作者：汪廷讷
朝代：明
体裁：曲

你劳将学业图。休把青春负。我孩儿应怜嫡母勤渠他。和丸不厌朝和暮你。反哺休忘桑与榆。
玉芙蓉
作者：汪廷讷
朝代：明
体裁：曲

净：你天高傍衮龙。日表依飞凤。论才推弼辅。礼合尊崇只是卑人还要赖大人吹嘘。便是。刑馀未合为时用。嘘植还须借顺风合前外。
玉芙蓉
作者：汪廷讷
朝代：明
体裁：曲

我看如合浦珠。爱比荆山玉。嘱吾儿三冬勤下工夫。高车驷马光门户我也。凤诰鸾封慰板舆。
玉芙蓉
作者：汪廷讷
朝代：明
体裁：曲

潜心孔氏书。寄兴相如赋。更操觚染翰将羲献临摹。勋名倘得绳先祖。方信吾家有凤雏。合：窗前读。悬头刺股。况当今圣明天子正崇儒。
玉芙蓉
作者：汪廷讷
朝代：明
体裁：曲

鸾坡鹤禁中。将舜日尧天捧。戴蝉冠佩玉。帷幄从容净：你。今朝且享千钟俸。他日还期万户封。合：君恩重。愿边陲建功。虏名王长驱直捣幕南空。
玩仙灯
作者：汪廷讷
朝代：明
体裁：曲

奔走事王侯。壮志羞为牛后。
琥珀猫儿坠
作者：汪廷讷
朝代：明
体裁：曲

从前造业。今日始还偿你。疗疾须求黑凤凰。恐伊病已入膏肓。泉壤未知他。叱咤威风。死后曾降。
琥珀猫儿坠
作者：汪廷讷
朝代：明
体裁：曲

我包羞忍耻。泪眼直汪汪当不得他。一日閒争十二场早知如此做冤家呵。。今生不合配鸾凰。思想教人。怨气冲天。恼裂肝肠。
甘州歌
作者：汪廷讷
朝代：明
体裁：曲

只因迷宿本。似飞蛾投焰。自取焚身。杀人鸩毒。最是骷髅红粉。金枷玉锁何时脱。蝇利蜗名镇日奔。生恶趣。惹客尘。胶胶扰扰只贪嗔若要。成正果须是。断六根。空花眼底总非真。
甘州歌
作者：汪廷讷
朝代：明
体裁：曲

常将戒体薰看我。袈裟不动。蒲团安稳。丑：师父。你明日教我念经何如。外：五千法藏。会将来一字无存。腾空不用风云力。破暗何须日月轮若不。惺惺悟只去。泛泛论。头钻故纸枉劳神休把。因果拨须将。真幻分。超凡入圣莫因循。
甘州歌
作者：汪廷讷
朝代：明
体裁：曲

相随朝与昏。休黏泥带水。好将心印。难参佛法。今朝幸遇声闻。丑：师父。你从那里得闻道来。外：一从传得三更枣。何处能容半点尘。丑：师父。那佛与菩萨。岂容易做得。你这言语是哄我外：休道。曹溪远。鹫岭尊。人人衣底有珠存。丑：师父。我生来只好顽耍。怎戒得性定。外：龙堪扰。虎可驯。屠儿立證涅槃因。
甘州歌
作者：汪廷讷
朝代：明
体裁：曲

钟声渐渐闻。见苍松万叠把。香台深隐。庄严宝殿。浮图拥起慈云。天花如意纷纷落。野鹿亲人个个驯。山当户。水绕门。黄花翠竹接比邻借这。如来境寄我。清净身。六时此地好修焚。
生查子
作者：汪廷讷
朝代：明
体裁：曲

旦持拄杖上：儿夫喜浪游。不把盟言守。嗃嗃奈予何。伊作伊还受。
生查子
作者：汪廷讷
朝代：明
体裁：曲

看花昨夜归。尚未醒残酒。闻唤急趋跄。琴瑟娱清昼。
生查子
作者：汪廷讷
朝代：明
体裁：曲

老旦丑扮女侍上：庭院日初长。似豆青梅小。鸟唤玉楼眠。花落家僮扫。
番卜算
作者：汪廷讷
朝代：明
体裁：曲

旦上：顷刻拆鸾凰。岁月孤鸳帐。天涯悬望泪汪汪。连理成虚谎。
皂罗袍
作者：汪廷讷
朝代：明
体裁：曲

一路风尘历遍。问酒泉郡守因甚那。兴致翩翩据奴家看来。。穹庐累月断人烟。黄沙碛里无春艳作不行介：你看这马到此处。也不肯行了。叹。腾骧逸足。犹然不前。况娇柔弱质。那堪直前好教我。梦魂空绕宫中远。
皂罗袍
作者：汪廷讷
朝代：明
体裁：曲

路到桑乾肠断。痛行行渐远。返辙无缘奴家当日呵。。娇姿幽閒尚相怜到今日。胡天漂泊谁为念对着这。白杨衰草。风光惨然看着那。旃裘毳帐。中心黯然这是我。红颜薄命伊谁怨。
短拍
作者：汪廷讷
朝代：明
体裁：曲

兄弟联芳。兄弟联芳。经文纬武。向长途气概轩昂。车马贲相望。但过路处人钦仰。只见花迎驿骑。盼云树遥指五云乡。
短拍
作者：汪廷讷
朝代：明
体裁：曲

髫龀交游。髫龀交游。金兰意气。既相逢怎忍轻离。山水愿追随。指老旦：况又有云鬟高髻。老旦：愧杀蒹葭倚玉。增声价专待两君题。
石榴花
作者：汪廷讷
朝代：明
体裁：曲

如云车马。济济出郊原。桃散锦。柳飞绵。春风轻扇绮罗筵。奏笙歌动地喧天。山回水旋。喜香尘暗扑游人面。万花丛低拨琵琶。短墙头送出鞦韆。
石榴花
作者：汪廷讷
朝代：明
体裁：曲

幕天席地。促坐草芊芊。生：怜国色。笑嫣然。仙郎自合挟婵娟。也何劳急管繁弦。小生：歌喉细传。按阳春一曲把金杯劝。合：尽今朝醉卧苔矶。胜当年误入桃源。
破阵子
作者：汪廷讷
朝代：明
体裁：曲

丑扮夷虏众上：直捣九重宫阙。踏平万里长城。马度玉关尘障日。风递胡笳人避兵。行看大业成。
祝英台
作者：汪廷讷
朝代：明
体裁：曲

习鞶丝观列女。养就蕙兰标我。身丧槁砧。年迈桑榆。朝暮拮据勤劳你虽。妖娆。论来妇道蘋蘩须向。闺中探讨待日后做人家媳妇。。振贤声方显慈亲家教。
祝英台
作者：汪廷讷
朝代：明
体裁：曲

小旦：难报我。惜青春怜暮景只索把。眉寿慢祈祷你。慷慨柏舟。寂寞斑衣。无限岁月劬劳眼见你。萧疏二发斑斑只为把我。微躯相保。做孩儿翻愧慈乌能孝。
祝英台
作者：汪廷讷
朝代：明
体裁：曲

小旦：难料。惭非玉秀闺房。敢望配人豪算将来。箭中雀屏。慢引红丝。都是夙世应招。和调愿。百年琴瑟声中侍奉你。瑶池仙貌。老旦谅我儿今生福缘非小。
祝英台
作者：汪廷讷
朝代：明
体裁：曲

老旦：听告我。门楣独有娇娃这婚姻事。切切系心苗。望断伐柯。愁绝冰言。只恐误伊桃夭。小旦：只要母亲高年康胜。孩儿勉力承欢。若论孩儿身世。自有定分。何劳母亲挂念。老旦：你父亲既死。我止靠着你终养。这姻缘的事。叫我怎不关心。却喜昨夜梦一个年少郎君。手执玉拂。说是我的女婿。他的面庞。我还记得在此。小旦：孩儿昨夜也做这个梦老旦：有这等异事。。年少。梦中恍惚相逢想是。星期将到若果应梦中所遇。不但你遂终身之托。。得才郎我也白头相靠。
祝英台近
作者：汪廷讷
朝代：明
体裁：曲

小旦上：梦魂醒。春睡觉。窗外有啼鸟。起傍妆台。鸾镜且偷照。生憎春色撩人。朱颜憔悴。更无奈东风寒峭。
神仗儿
作者：汪廷讷
朝代：明
体裁：曲

师旋飞鞚。师旋飞鞚。欢声腾涌。鞭敲金凳。举头丹霄紫凤。行来咫尺天威严重。颙望着拜重瞳。颙望着拜重瞳。
神仗儿
作者：汪廷讷
朝代：明
体裁：曲

金。运归第。金莲归第。回瞻丹陛。见云开雉尾。合殿风生环佩。膺宠遇。仰天威。膺宠遇。仰天威。
章台柳
作者：汪廷讷
朝代：明
体裁：曲

旦：想着你来月明。去晓星。多少欢娱与战兢怎舍你。襟怀兰蕙馨怎舍你。玉屑纷纷咳唾生怎舍你。心慷慨气峥嵘怎舍你。温柔性。俊庞儿丹青难倩。
粉蝶儿
作者：汪廷讷
朝代：明
体裁：曲

净上：弄假成真。只要夫妻和顺。
粉蝶儿
作者：汪廷讷
朝代：明
体裁：曲

外上：胆气豪粗。拚与区区为伍。
粉蝶儿
作者：汪廷讷
朝代：明
体裁：曲

幼子从征。此别不堪孤另。
粉蝶儿
作者：汪廷讷
朝代：明
体裁：曲

暮雨朝云。多感巫师怜悯。
紫苏丸
作者：汪廷讷
朝代：明
体裁：曲

小旦上：小庭日午湘帘捲。倚绿窗閒拈针线。热心一片自空怜。双眼含清浅。
红绣鞋
作者：汪廷讷
朝代：明
体裁：曲

外净戎服领兵上：彩云密布旌旄。旌旄。长林乱簇兵刀。兵刀。布鸟翼。按龙韬。争涉险。不辞遥。军令速。将星高。
红绣鞋
作者：汪廷讷
朝代：明
体裁：曲

委禽贵主娇羞。娇羞。乘龙夫婿风流。风流。送百两。御三周。偕伉俪。乐衾裯。歌燕尔。咏睢鸠。
红绣鞋
作者：汪廷讷
朝代：明
体裁：曲

狼奔鼠窜魂消。魂消。升天入地难逃。难逃。兵未接。甲先抛内发喊介丑惊跌介：怎么好。快走快走。。脱得去。命根牢。
红衲袄
作者：汪廷讷
朝代：明
体裁：曲

应贤科入帝畿是。奉官差为小吏我母亲是府中侍女。他。明珠自叹沈渊晦偶然见了父亲。便。良骥翻生伏枥悲因此上。效于飞私与期。小生：却又为甚么两下分散的末：是我舅舅卫青呵。。拆连枝遭嫌忌。别后经年诞得区区也我母亲。岁月凄凉志不移。
红衲袄
作者：汪廷讷
朝代：明
体裁：曲

弟和兄骨肉随没有。表里亲儿与妻又没有。宗支远向他州寄怎得。儿郎今从故国归敢是。姓名同踪迹疑敢是你。别离深误把门庭记真个是。马牛风远漫不相干也。你好从容辨是非。
红衲袄
作者：汪廷讷
朝代：明
体裁：曲

椒房中亲瞻些日月辉。玉堂中已做了貂蝉贵。小旦：你做甚么样官末：朝廷拜孩儿做嫖姚校尉。如今同母舅卫青统兵北伐。。朝廷欲试安兵绩。校尉今从大将麾。小生：哥哥。如今兵马屯在那里。末：暗行云列羽旗。似轰雷动鼓鼙。而今都向郊外蜂屯也。微服寻来白板扉。
红衲袄
作者：汪廷讷
朝代：明
体裁：曲

苦呱呱父亲在襁褓离我。眼巴巴望不见鳞鸿至。寒衣欲寄无由寄只落得。弄玉时将涕泗垂末：我母亲也是这等样。。困腾腾锁翠眉。病恹恹身憔悴。小旦：既如此。一向怎么你不来。末：临行阿母才吐衷肠也。何幸今朝拜母仪。
绕红楼
作者：汪廷讷
朝代：明
体裁：曲

弹铗冯欢黯自悲。知甚日吐气扬眉。逆旅孤身。困人时节。情景费支持。
绕红楼
作者：汪廷讷
朝代：明
体裁：曲

忆尔登瀛望若仙。三生石幸结前缘。选胜吟囊。邀欢歌扇。花事正争妍。
缕缕金
作者：汪廷讷
朝代：明
体裁：曲

小生：期得士。效臣愚。猥叨新宠眷将。翰林除。惭无稽古力。词垣窃据。雷陈胶漆恐难如。弹冠庆相聚。
缕缕金
作者：汪廷讷
朝代：明
体裁：曲

望烽火。接云霄。兼程驱虎旅。似奔涛。外净领兵下末领兵行介：金鼓喧天震。争先驱道。看人人英勇距堪超。胡尘岂难扫。胡尘岂难扫丑领兵上。
缕缕金
作者：汪廷讷
朝代：明
体裁：曲

秋林惨。怒风号。弯弓如满月。射飞雕。待把中原夺。大家欢笑。打喇酥吞得醉酕醄。琵琶直恁扫。琵琶直恁扫。
缕缕金
作者：汪廷讷
朝代：明
体裁：曲

贤路辟。帝心虚。龙丘桥与梓。藉吹嘘。玉堂清望重。煌煌恩遇。瀛洲原是地仙居。凤池好飞翥。
耍孩儿
作者：汪廷讷
朝代：明
体裁：曲

丈夫生性多豪放。违约束甘心跳梁。末：想必有人引诱他。旦：苏东坡勾引醉红妆。末惊讶云：苏学士望隆朝野。怎做得牵头。旦：因望隆不甚堤防他教我丈夫。将言气死糟糠妇待要。任意多求窈窕娘。末：那里有此事。生：大人。这都是柳氏诳言。旦：非虚诳我。特来控诉。乞示推详。
胡捣练
作者：汪廷讷
朝代：明
体裁：曲

生跑上：心儿乐。脚儿奔。才从巫岫会行云。纵是机关参不透。也应假意献殷勤。
舞霓裳
作者：汪廷讷
朝代：明
体裁：曲

月照天街簇骅骝。簇骅骝。风回罗绮暗香浮。暗香浮。锦衣花帽纷前后众下小生欲随下末止介小生：独留下官在此等候。却是为何。你看。金根车去疾于流。望绛蜡辉煌如昼。耳畔里恍惚笙歌揭天奏。
节节高
作者：汪廷讷
朝代：明
体裁：曲

丑向老旦：娘行识俊髦。向生介：配妖娆。连枝比目那堪较笑向小旦介：你。新妆巧。眉晕娇多管。心儿跳。阳台今始襄王到。笑向生介：为云为雨休猜料。可怜香唾沁鲛绡。春生锦帐把花枝抱。
节节高
作者：汪廷讷
朝代：明
体裁：曲

奇谋遵六韬。阵云高。旄头今夜光应耗。彰天讨。看射雕誇年少。凯歌声彻胡天晓。黄沙塞。生青草。合：捷书星夜达皇朝。班师争羡功非小。
节节高
作者：汪廷讷
朝代：明
体裁：曲

杯中绿醑倾。叙离情。夫妻百岁相依命你把。吞花性。弄月情。吟诗兴改做。齐眉举案当年敬也胜。风尘千里遥驰骋。合：美人簇拥座生春。红妆绛蜡相辉映生。
节节高
作者：汪廷讷
朝代：明
体裁：曲

闻言喜不胜。感芳卿只道。石崇侍妾环围盛谁知。名不称。貌可憎。妆非靘恰便似。夜遭魑魅相缠定。命凉张帅难称庆。合：久别归来好合欢。须拚颓玉将樽罄。
菊花新
作者：汪廷讷
朝代：明
体裁：曲

丰标独占绮罗丛。云想衣裳花想容。徙倚小房栊。谁识我春山愁重。
菊花新
作者：汪廷讷
朝代：明
体裁：曲

凤池一别十年馀。赦罪重宣值禁庐。忠为故人摅。报答九重殊遇。
菊花新
作者：汪廷讷
朝代：明
体裁：曲

外便服上：丈夫吐气作长虹。不为寒微动戚容。贵贱与穷通。任造化小儿搬弄。
菊花新
作者：汪廷讷
朝代：明
体裁：曲

帝女妆成下翠楼。鹊桥高驾碧天秋。众：宣驸马。小生上：亲迎是齐侯。听合殿肃雍诗奏。
菊花新
作者：汪廷讷
朝代：明
体裁：曲

龙丘侠气迈时流。裘马翩翩结客游。老旦：不为锦缠头。欲附高贤驰骤。
蛤蟆序
作者：汪廷讷
朝代：明
体裁：曲

风骚。须让吾曹。叹周郎孟德。尽眠衰草。问何如今日玉山颓倒。欢笑况。真僧西竺标。佳人旧是腰。共相招。不是学士高情。此际郁陶谁告老旦。
蛮牌令
作者：汪廷讷
朝代：明
体裁：曲

非妇道敢凌逼。恨夫婿不遵依他顶了灯盏一夜。定然改过。。身从书舍隐。人访荜门稀。我情愿饔飧自奉。怎教他跬步轻离进见生睡：呀。。现于今花阴日移尚兀自。伴庄生蝴蝶魂飞。
西地锦
作者：汪廷讷
朝代：明
体裁：曲

一幅鸾笺曾寄。初更兔魄为期。教人心下还萦系。只愁渔父津迷。
西地锦
作者：汪廷讷
朝代：明
体裁：曲

小生上：负郭小堂筑就。孤身谪宦栖迟。百篇斗酒烟霞地。逢时好畅襟期。
解三酲
作者：汪廷讷
朝代：明
体裁：曲

为风流招愆惹眚。这来人言语难凭你。杨花心性浑无定举杖示生介：若犯着我呵。。把藜杖重才丁。生背末对旦云：休被那人听见。不像体面旦：你。欲全体面休干犯。莫怪我心肠易变更。末：相公请行。老爷候久了旦：且。趋他命纵然你。欺吾不见。难掩风声。
解三酲
作者：汪廷讷
朝代：明
体裁：曲

念世德栽培非厚。敢痴心分外希求。感神灵预把前程剖。将灵贶显相投他说。姻缘重向花前结。将相兼从膝下收怕。难消受怎能勾。华封三祝。继美千秋。
解三酲
作者：汪廷讷
朝代：明
体裁：曲

炊藜火把瑶编曾映今做了。挞良人夏楚之刑古来只有。伯俞受杖遵慈命几曾见。甘痛决被妻荆。旦大叫：藜杖现放在那壁。怎么不快拿来。生：来了。来了低唱：我非无。斩钉截铁刚方气都只为。惹草沾花放荡情。权支应。旦：这个却权不得。要打便打。生递杖与旦介：倘违约束。任尔施行。
解三酲
作者：汪廷讷
朝代：明
体裁：曲

看祥云尚笼户牖。更琳琅几上题留这玉杖呵。。似伴伊三岛烟霞友。胜藜火夜明刘这玉拂尘呵。。清言挥动擎高手这玉绦环呵。。似黄雀衔酬贵不休。从今后管。愁城打破。永荷天庥。
解三酲
作者：汪廷讷
朝代：明
体裁：曲

顿闻言魂飞魄丧。忍红颜狼戾殊方哥哥。我们兄妹三人。你两个这等样荣耀。偏奴家这等样漂泊。叹。连城光耀我偏丧。这离别允埋荒。众上：有事不敢不报。无事不敢乱传。禀老爷知道。和番的事。亏了子夫娘娘做主。另选宫中妃子王嫱去了。旦：这等谢天。外：好了好了。合：须臾顿把愁眉放。似寒谷春回花再芳旦背介：只是书童去远。追他不着了。。还思想恐那人。闻言扼腕。空往边疆。
贺圣朝
作者：汪廷讷
朝代：明
体裁：曲

生上：龙丘冤抑难伸。坡仙义气堪陈。何年弧矢得悬门。是寒谷生春。
赏宫花
作者：汪廷讷
朝代：明
体裁：曲

仙娃遇奇。寄鸾缄珍重持他。相思传锦字我。合卺仗鱼书望介：好了。好了。看。渐渐虞渊红日坠。衣冠重整赴星期下旦上。
赏宫花
作者：汪廷讷
朝代：明
体裁：曲

心中暗想。我如何不感伤。痛惜箫声断。更恨路途长。芳草王孙迷远道。怀春静女怅兰房。
赛观音
作者：汪廷讷
朝代：明
体裁：曲

脱形骸甘随倡。尽日里欢娱画堂。效举案齐眉相向。欲盖前愆。急把毒龙降。
赛观音
作者：汪廷讷
朝代：明
体裁：曲

都只为性儿嗔因此把心儿障。作不善难逃百殃。若不是遭逢三藏。广大神通。谁爇返魂香。
越恁好
作者：汪廷讷
朝代：明
体裁：曲

合：襟怀豪放。襟怀豪放。这分离莫惨伤。纵鸾坡不如鹫岭。君恩颇浩荡。世缘偿。还应聚首灵山上。才知藜杖功劳。怎及禅师棒。
醉娘子
作者：汪廷讷
朝代：明
体裁：曲

生：我闻伊此言不胜咽哽怎忍见。湿梨花泪雨倾更难当。娇啼百啭莺旦哭介生：娘子。你不要啼哭了。我。千斛闷怀将欲罄。隔墙防有耳潜宵听。
醉扶归
作者：汪廷讷
朝代：明
体裁：曲

喜郎君庆发源深厚。玉麟儿从天授尔俦生：喜。传家有子绍箕裘。看他头角多奇秀背介：哎。俞氏娘子幸生下一个孩儿了。那卫少儿我别的时节。他说有孕。如今不知曾分娩否。。美人南国翠蛾愁知他。弄璋弄瓦心迤逗。
醉扶归
作者：汪廷讷
朝代：明
体裁：曲

见燕支斐亹愁云满。望长安迷离烟树漫。叹罗衫一旦污腥膻。苦榆关几度迷征雁。鸣悲牧马甚堪怜。胡笳互动添哀怨。
醉扶归
作者：汪廷讷
朝代：明
体裁：曲

跨雕鞍手把珊瑚按。涉龙沙尘蒙云鬓残。离龙楼倏度玉门关。怅胡天遥隔昭阳殿好教我似。蜡烛成灰泪未乾。春蚕到死丝方断。
醉罗歌
作者：汪廷讷
朝代：明
体裁：曲

可畏可畏情踪见。可笑可笑女巫言。悄地将羊做成圈。遂却你心头愿。生：趁着这一树花儿开得好。我沽樽酒来与你同饮。小旦：一时狎眤。花边酒边。生：我巴不得点上灯儿。就和你同衾共枕。小旦：百年盟誓。灯前枕前。生：我想今宵之乐。非人世所有小旦：似。天台得睹刘郎面相公。你纵博得。今宵乐只怕。明日冤。祸延林木为亡猿生抱小旦介。
醉罗歌
作者：汪廷讷
朝代：明
体裁：曲

我爱你绰约绰约如飞燕我爱你。皎洁皎洁似婵娟我爱你。额妒芙蓉贴珠钿我爱你。玉臂笼金钏我爱你。胭脂未抹。朝霞让鲜我爱你。腰肢微动。秋鸿让翩我爱你。薄罗称体裙拖练我爱你。眉如柳我爱你。足似莲我爱你。擎杯如玉露春纤。
醉翁子
作者：汪廷讷
朝代：明
体裁：曲

开宴。论七十人生最鲜。况谈笑嬉游。精神康健。酬劝。爱寸草春晖。衣紫拖朱满膝前。焚宝篆。齐稽手三星。谢天怜念。
金菊对芙蓉
作者：汪廷讷
朝代：明
体裁：曲

生晋巾艳服旦小旦盛装骏马末小末扮青衣家僮丑挑壶盒随上生：路入溪山。携来樽俎。风光正好夷犹。羡蛾眉螓首。舞袖歌喉。旦小旦：石榴裙罩桃花马。系纤腰锦带吴钩。合：香尘满路。新妆映日。车从如流。
金落索
作者：汪廷讷
朝代：明
体裁：曲

你莫不甘心配我羊。故意挥伊杖。旦：做羊是你受苦。与我何干。我怎不杖你生：奶奶。我是你。结发夫妻忍使我。一旦人身丧。罢罢。我变了羊。断不饶你。泣诉与祖宗。立追你的命去。旦：要死就死。我怕甚么。小旦对生云：既不畏死。不可以死激他。生：从来阴性怯。怕阎王他。性格如同百鍊钢。小旦：相公让大娘几句罢。旦：贼泼贱。我也不要你在面前讨好。生背对小旦低唱介：他行喜怒难拿定。你我休轻自惹殃。旦大叫：你两个这般咒我。教我如何不气打生介生跪唱：你把。青藜放。愿从今尊你做老婆娘合前旦。
金落索
作者：汪廷讷
朝代：明
体裁：曲

怀君去不归。险化山头石我。志效罗敷。一醮难更易谁知你。东床喜见招。恋新姬闪得我。秋月春花抱惨悽。如君荡性原漂梗。恨我痴心独守株。生：夫人。卑人如忘了你的恩义。天地不容旦：哎。说甚么。恩和义。山盟海誓总虚脾。罢罢。你既有了那人。不消来见我的面。作推生介合：再休言夫唱妇随。生：怎休言夫唱妇随。旦只索与你再分离。
金落索
作者：汪廷讷
朝代：明
体裁：曲

我虚心受你降。旦怒叫：你跪着我。是要折死我么小旦起介：你。没影儿将奴诳。鸡蛋里寻针。全少容人量。旦：贼泼贱。谁与你磨牙。我只打这禽兽。打生生躲介小旦跪扯拄杖唱：娘行且恕饶。发慈祥。生：小奶奶劝劝。小旦：须念夫君是妇纲。若还有责奴甘受。旦打小旦介：我便打你。你敢奈何我么。生扯拄杖介小旦向生唱：切莫拦伊把情越伤。旦大叫：左邻右舍。陈季常气杀了妻也。气杀了妻也小旦：大娘。你休把。声音放怕。一街两巷处处丑名扬。旦：我做了泥鳅。那怕污眼。管甚么好名歹名。只是要打合前生。
金落索
作者：汪廷讷
朝代：明
体裁：曲

生：閒争是与非。长舌原阶厉却教我。身似凫鸥。汎汎无依倚卫姬。卫姬。我霍仲孺微时。虽亏你看顾。也得后妻安顿此身。况且我流落边关。若不回时。只恐你。终衔黄鹄哀。泪空垂。冷落鸳帏日易西旦暗点头介生：俞姬。俞姬。霍仲孺虽受领你些家私。若非前妻。不要说我不能勾有今日。就是霍光孩儿。那讨得有尚主的侥倖来。。宫闱宠幸还相仗你便做。姊妹排行不甚低小旦暗点头介生顾内见旦小旦介：罢罢。我大丈夫怎么到受妇人之气。不如埋名隐姓。逃入深山里去。也讨个自在。将。尘嚣避。家缘一任两儿持合前作出门介旦小旦东西跑上扯生介。
金落索
作者：汪廷讷
朝代：明
体裁：曲

男儿太不良。指小旦：泼贱真无状。小旦：大娘。干我甚事旦：我两口儿本是和和睦睦的。自。搬你来家。灾祸从天降。生：你不生事。更有何灾旦打生介：我但说他。你就护在里面。。无论是与非。定扛帮。谁与区区做主张。生：奶奶。我接他来家。一者为伏侍你。二者图生子嗣旦：免劳伏侍。免劳伏侍。我只怕。神天未把麟儿送先已。气杀闺中窈窕娘。生：奶奶。你把怀抱放宽些儿旦：你教我把。情怀放。除休泼贱才免这参商。合：一家儿悽悽惶惶。短短长长恨不遇。善断事的包丞相。
金落索
作者：汪廷讷
朝代：明
体裁：曲

非桑间暗与期。濮上私相配。结就朱陈是。慈母殷勤意。乘龙女婿招。为门楣。谁料停妻再娶妻况他是。侯门侍女身卑贱。苟合于飞礼法违怎做得。尊和贵我宁甘一死。。难居侧室乱伦彝。
金蕉叶
作者：汪廷讷
朝代：明
体裁：曲

旦上：动情。动情。要还乡知他怎生。摆不去心上愁城。当不过眼前光景。
金蕉叶
作者：汪廷讷
朝代：明
体裁：曲

旦持杖上：嗔伊怪伊。不知他因何留滞。非是我青藜惯持。怎当他无端生气。
金蕉叶
作者：汪廷讷
朝代：明
体裁：曲

泪零。泪零。恨今宵分离太轻。见抱哭介：谁承望半载恩情。都做了一场梦境。
金钱花
作者：汪廷讷
朝代：明
体裁：曲

我每生长侯门。侯门。可惜年纪青春。青春。命中应是犯孤辰。云和雨。枉劳魂。花共柳。正宜人。花共柳。正宜人。
锁南枝
作者：汪廷讷
朝代：明
体裁：曲

听他话令我嗔你。踪迹难防朝与昏罢罢罢。我与你。夫妇欲全恩。撇开拄杖介：捶笞枉成恨。生抱旦云：奶奶正是恩爱夫妻。我与你耍一耍儿何如。旦：少待少待。旦向身边取出长绳介：你可伸足来。生伸足旦系绳介生惊云：这是怎么旦：我时刻不忍离你。将此绳系于床脚上。你在斋中。我扯此绳。你便即至。。休胡走莫浪奔你要我。杖儿閒我先要你脚儿稳。
锁南枝
作者：汪廷讷
朝代：明
体裁：曲

咱阴事莫不他窃闻。足上拘挛教我怎出门。旦内扯绳介生跑云：来了。来了。娘子有何使令。旦内云：偶然翻身落枕。快递与我。生应入旦内云：去罢生出：那壁厢。青眼望来频这壁厢。赤绳系来紧。旦内扯绳介生跑云：来了。娘子又有何差委。旦内云：看杯茶来我吃。生应入旦内云：去罢生应出唱：我怕。风声败只得把约束遵。生跑介：来了。来了。旦内云：我却不曾扯绳儿生回顾介：呀。原来。是鸡行把绳引。
锁南枝
作者：汪廷讷
朝代：明
体裁：曲

妆厉鬼降假神。世上巫师我夺尊。生以手招介：巫师。巫师。你快来救我一命。净：相公有何事。生低云：不瞒巫师。我娶一妾在隔壁。朝夕偷行。娘子探知。用长绳系我足上。不时扯绳。怎能暂脱。倘有妙用。自当重酬。净：相公且在斋中坐着。待我家去牵羊来。自有道理。净虚下生进云：想此婆无有法术。假以牵羊脱身而去净牵羊上见生：相公。。我幸有羊存。君应救星进。净解生绳系羊足介生慌云：若如此。娘子见了怎好。净：相公。不妨事。我对你说。附生耳云：这般这般。快走快走生应急下净：他。今将绳扯定丧魂自然。发菩提戒凶狠。
锁南枝
作者：汪廷讷
朝代：明
体裁：曲

浑身颤双目昏。这事跷蹊有鬼神。净上慢行介旦大叫：巫师。巫师。净：来了。旦：你步履莫逡巡我有。事情待询问。净：大娘子。有何分付。旦：你快进来看。旦进指羊云：我怕丈夫胡行。日用长绳系其足。欲见便扯绳儿。方才扯绳。只见系的是羊。不知丈夫何处去向。净用手抹羊细看大骇云：这是陈门祖先。怪你积恶。故罚郎君变羊旦抱羊哭介：我的丈夫呵。怎得你。还人道脱兽群。净：大娘子。这事不难。只要你斋心忏悔旦：但得你。显神通我情愿发诚悃。
锁南枝
作者：汪廷讷
朝代：明
体裁：曲

苔封砌云掩关娘子。。长日如年易困人。旦：你在那里做甚么。生：在静室把香焚。旦：你敢不在斋中。生：怕擎灯敢逃遁。旦：你平日谎话太多。我不肯信。生：虚头话没半分我纵要欺你。也不敢欺这杖儿。怎当得你。手中挥我身上忍旦怒科。
锦堂月
作者：汪廷讷
朝代：明
体裁：曲

堪羡。弧矢高悬。庭帏燕喜。何当胄引蝉联。儿位公孤。争誇裕后光前。种双璧世重圭璋。偕二美春娇莺燕合前众。
锦堂月
作者：汪廷讷
朝代：明
体裁：曲

暖玉生烟。灵芝献瑞。三星碧空垂眷。天禄方申。还期鹤算绵延。蟠桃荐两两仙姑。斑衣舞双双轩冕。合：持觞劝。报道嵩狱钟灵。大家欢忭。
锦衣香
作者：汪廷讷
朝代：明
体裁：曲

海雁翔。穿云叫。野鸥閒。亲人绕。隐隐鸣榔。烟波垂钓。堪将彩笔染生绡。新妆水映。翠袖风飘。佐飞觥走斝。按红牙新翻高调。云遏歌声袅。冯夷惊觉。沧洲胜集。休轻回棹。
长拍
作者：汪廷讷
朝代：明
体裁：曲

巫峡分违。巫峡分违我向。黄州侨寓闻你。凤池鳌禁雄飞恨。传书无雁。梦儿中恍睹丰仪。小生：小弟奔走风尘。不得见兄。亦形梦想。兄今日却为何入洛生：为吕枢密呵。。招我入京畿。小生：吕公奉使而出。兄曾相遇否。生：怪皇华天使。未能相会。小生：既未遇吕公。何不来敝衙暂处。今寓何所生：不瞒兄说。。舞榭歌台聊遣兴。举手向小生：想不弃旧心知。举手向老旦：况遇倾城倾国。把洛阳胜迹。踏遍轮蹄。
降黄龙
作者：汪廷讷
朝代：明
体裁：曲

堂堂空自说天王那。战甲金戈。谋臣猛将不能勾。消除烽火。任胡尘飞满疆场。思量。花老遐荒。到不如玉碎珠伤。顾不得宗社丘墟。铜驼草莽。
降黄龙
作者：汪廷讷
朝代：明
体裁：曲

外：欲破昏迷。须知假合形骸。虚幻天地。如来阐教。道色不离空只要。人了悟禅机。生：禅机可能开示么。外：菩提。是人真性。休得被尘情遮翳。生：既在人间世。怎么断得尘情外：你但造生前业。如何不作身后想。。这浮生危如朝露。死投阿鼻。
降黄龙
作者：汪廷讷
朝代：明
体裁：曲

径路无媒。何幸娇娃。愿效于飞你本是。裙钗幼女。欲选英豪。身藉光辉。堪悲。旦：你悲些甚么生：我是个。掾吏。愧非才子。怎生与佳人为配。怕区区终身淹蹇。反贻伊悔。
降黄龙
作者：汪廷讷
朝代：明
体裁：曲

旦：含泪我。生不逢时。凤寡鸾孤。只恁粉憔脂悴。闻君才貌。欲见无由何意。邂逅花溪。私窥知你。宜家宜室。似乔木丝萝堪倚。誓从今双飞双宿。永无抛弃。
降黄龙
作者：汪廷讷
朝代：明
体裁：曲

生：慈悲。指点皈依我怎令。烦恼关心。无明覆慧。欲登彼岸。尽打灭贪嗔怕少。上乘根气。小生：休疑。但能清净。定身超恶道轮回。外：只愁伊牵缠不断。业冤沈溺。
集贤宾
作者：汪廷讷
朝代：明
体裁：曲

我生来意气原倜傥。遭逢一世魔王。小生：你不惹他。他怎怪你生：他在。饭后茶前寻闹嚷。看不上强梁模样。小生：他是妇人。怎敌得过你男子生：却不道。雄衰雌旺。平地上无风生浪。空怅怏。受不尽无端冤枉小生。
集贤宾
作者：汪廷讷
朝代：明
体裁：曲

我登堂几度閒奉访。闻伊恶语难当你为甚的。妆哑推聋无话讲。生：我非不会对他争。奈他手中拄杖儿狠。小生：谁教你亲招藜杖到如今。恩稀怨广。只落得意劳心攘。空怅怏你可不。抱愧在乾坤霄壤。
霜蕉叶
作者：汪廷讷
朝代：明
体裁：曲

谁逑窈窕。日日萦怀抱。梦里分明预报。想蓝桥。佳期不遥。
青玉案
作者：汪廷讷
朝代：明
体裁：曲

手捧徵书来天上。感圣主优容量。圣旨已到。跪听宣读。皇帝诏曰。今有翰林学士苏轼所奏。陈慥胸藏济世之才。尽堪国用。今命钦取入朝。量才授任。其子陈谟尚幼。遽难任使。权为东宫伴读。谢恩。拜介：万岁。生：过蒙仁兄奖荐。但小弟久无用世之心。犬子随公应召。小弟实不能往。小生：季常。君命不可违。须索走一遭。外忽上：闺秀应将金锡望。雪山才别。岐亭已到。见介喜故人无恙。
风入松
作者：汪廷讷
朝代：明
体裁：曲

小生老旦末扮院子随上小生：功名富贵等鸿毛。爱庄叟逍遥。江湖何似居廊庙。况又有烟霞同调。老旦：妾久把风尘念抛。陪仙史学挥毫外佛印上。
风入松
作者：汪廷讷
朝代：明
体裁：曲

感伊割爱赠妖娆。便衔环难报。情悰生怕妻知道。欲叩谢岂容轻造。今日个推迎故交。便取路向临皋。
风入松
作者：汪廷讷
朝代：明
体裁：曲

才非吉甫误提兵。借天王推毂威灵。净：桓桓大将操兵柄。管此去单于系颈。马到处燕然勒名。合：建伟伐。报朝廷。
风入松
作者：汪廷讷
朝代：明
体裁：曲

末：登坛谁道一军惊。料匈奴气夺先声只虑小子年未老成。事不谙练。。区区汗马何能胜净：嫖姚与元帅呵。论骨相封侯前定。管此去胡尘扫清。合：分茅土。锡弓旌。
风入松
作者：汪廷讷
朝代：明
体裁：曲

浮生碌碌鬓空凋。向火宅煎熬。眼前丘壑无真好。甘错过时光多少。苏学士才高兴高。但游衍便招邀。
风入松慢
作者：汪廷讷
朝代：明
体裁：曲

外上：装严早入九重城。初落残星。末：侍中出纳天王命。犹难寝处安宁。净：北阙车声交集。东方曙色微明。
馀音
作者：汪廷讷
朝代：明
体裁：曲

只愿你故人逢。功名就我。甘心坐待绿窗幽。生两地相思望斗牛。
香柳娘
作者：汪廷讷
朝代：明
体裁：曲

共栖神太清。共栖神太清。玄都真境。霞衣雾縠仙妆靘。导纷纷彩旌。导纷纷彩旌。白鹿御车行。云璈彻天应。响珊珊佩声。响珊珊佩声。离却蓬瀛。来趋王命。
香柳娘
作者：汪廷讷
朝代：明
体裁：曲

听不入耳欢。听不入耳欢。愈增忉怛。脂殷粉悴真悽惋。恨今生枉然。恨今生枉然。埋没已经年。漂流又不免。料生还实难。料生还实难。珠入重渊。璧沈海甸作乐介。
香柳娘
作者：汪廷讷
朝代：明
体裁：曲

喜今朝凯旋。喜今朝凯旋。到来郊甸。旗标旌捷风招展。望都门眼前。望都门眼前。流水促归辕。如龙马行健。待携来宅眷。待携来宅眷。骨肉团圞。一家欢忭。
香柳娘
作者：汪廷讷
朝代：明
体裁：曲

对胡儿骇然。对胡儿骇然。侏�不便。更兼面目堪惊闪。抱琵琶自怜。抱琵琶自怜。玉勒渐穷边。深宫望逾远南朝的官军。众应介：你们回去复命呵。说我。实含冤向前。实含冤向前。几待吁天。叩阍无便众应介丑杂作胡乐迎占旦泣介。
香柳娘
作者：汪廷讷
朝代：明
体裁：曲

是七重铁城。是七重铁城上有七层铁网。下有十八鬲。鬲中有铜蛇。长万馀丈。眼如掣电。齿似刀山。身出猛火。但见罪人。便。咆哮怒逞。旦：躲过他如何净：更有。刀林剑树包罗定。旦合掌云：善哉善哉丑：这个犹自可。又有十八狱卒。头如罗刹头。口如夜叉口。有六十四眼。眼迸铜丸。钩牙喷火。烧阿鼻城赤如镕铜。。尽炎炎焰腾。尽炎炎焰腾锋刃火中生。道旁蟒蛇劲。旦：请问这狱中敢无妇人么。丑：男子虽多。妇人不少。外净丑合：这阎罗典刑。这阎罗典刑。至公至明怎肯教。妇人侥倖。
香柳娘
作者：汪廷讷
朝代：明
体裁：曲

望前途趱行。望前途趱行。寒云压境只见。阴风毒雾连天暝。旦惊介：听号咷哭声。听号咷哭声。悽惨最关情外：他们被。冤雠苦缠定。旦：顿令人战兢。顿令人战兢。奴心不宁况。奴身孤另。
香柳娘
作者：汪廷讷
朝代：明
体裁：曲

看如林尽兵。看如林尽兵。血流千顷那狱中。啼饥欲食咽喉哽这狱中。用犁将舌耕。用犁将舌耕。外：万劫罪难轻。叫天怎生应。
香柳娘
作者：汪廷讷
朝代：明
体裁：曲

离森罗殿廷。离森罗殿廷只见。幡幢交映。箫韶一派环围定。况仙官迓迎。况仙官迓迎外：他是。贤淑动幽明。天曹注名姓。净丑：上瑶池玉京。上瑶池玉京。合：永享遐龄。南山堪并行介外旦。
香柳娘
作者：汪廷讷
朝代：明
体裁：曲

那狱中肉形。那狱中肉形。虎狼吞并这狱中。镬汤腾沸何时冷。外：想昆虫恋生。想昆虫恋生。蠢动且含灵岂可。非刑害人命。
香柳娘
作者：汪廷讷
朝代：明
体裁：曲

那狱中铁围山杳冥。铁围山杳冥。石沈深阱这狱中。碓舂锯解还钉钉。外：为操刀系绳。为操刀系绳。阳世太欺凌到今日。泉台有知證。
香罗带
作者：汪廷讷
朝代：明
体裁：曲

今生未了缘。柔肠暗牵。闺中望迷山上山。何时缺月再团圆也。还怕金风惨煽腥膻。寒衣难寄心转悬兀的不。泪竭双眸也想我那孩儿。也不知。塞上曾瞻严父颜丑上。
香遍满
作者：汪廷讷
朝代：明
体裁：曲

绿云堆鬓。流苏斗帐生暗尘。睡起残妆痕褪粉。徘徊无所亲。支离笑此身。花开即苦春谁道。花自解心头闷老旦丑净扮女侍上。
驻云飞
作者：汪廷讷
朝代：明
体裁：曲

四德三从。定受夫人一品封看这红光满面。眼见得。花发天台洞不久便。箫弄秦楼凤嗏。。麟子送瑶空是。明堂梁栋你。夫妇优游。食禄沾天宠你兄妹二位呵。似。玉树琼枝晚并荣。
驻云飞
作者：汪廷讷
朝代：明
体裁：曲

旦：泪洒西风叹。误落朱门侍婢中。倘得樊笼纵。胜把蓝田种嗏。。敢望五花封。帔霞冠凤外：公孙兄。与你。萍水相逢愿。交谊联昆仲。净：卑人是刑馀之人。怎敢与大贵人结义。外：说那里话。兄长也不是等閒的人。今日少叙一叙。外旦鸡黍淹留愧不恭。
驻云飞
作者：汪廷讷
朝代：明
体裁：曲

杏脸桃腮。兰蕙清芬绝点埃。闺阃箴规解。井臼操持在嗏。。我肯令久尘埋那陈季常呵。。风流潇洒愿他。早诞麟儿。故割肌肤爱你事他大娘子。。如妇尊姑一室谐小旦。
驻云飞
作者：汪廷讷
朝代：明
体裁：曲

闻说痴騃。弃置难禁泪满腮。小生：这是我的好意。你休伤情小旦：老爷。你平素将我做。入掌明珠爱今日做。团扇经秋待嗏。虽是。离合命应该我。心头自揣。小生：你揣些甚么小旦：只怕。劣性夫人。度量非沧海你把。好意翻成做祸胎小生。
驻马听
作者：汪廷讷
朝代：明
体裁：曲

伏念臣愚。圣主蒙宽斧钺诛况使。班联青琐。身挂绯袍。腰系银鱼。恩叨爵禄可堪虚。心倾葵藿惭无补。欲赞唐虞。登崇贤隽诚先务。
驻马听
作者：汪廷讷
朝代：明
体裁：曲

你是渭水非熊。烈比鹰扬定有茅土封。外：卑人不过是人下之人。岂敢望那封侯的事业净：你这相。三英难敌。万里长城。八面威风。虎头燕颔少人同。丹书铁券当朝重到后来。位上三公。壮猷方叔千秋颂。
驻马听
作者：汪廷讷
朝代：明
体裁：曲

外：未识枯荣。韩信今朝遇蒯通不瞒兄长说。小子虽居人下。。才堪分阃。志在忘家。力足摧锋。倘蒙推毂授元戎。定教破虏无遗种只恐数奇。未能如愿。闻兄长的言语。。喜慰私衷似。醉中唤醒迷人梦。
驻马听
作者：汪廷讷
朝代：明
体裁：曲

济美诗书。信是皇猷黼黻儒况他所生之子。。年才黄琬。貌胜潘安。才类相如。须教雨露早沾濡。终祈勋业鸣朝宁。望勿踌蹰却不道。金台一筑多贤聚。
驻马泣
作者：汪廷讷
朝代：明
体裁：曲

沦落家僮。名列青衣小队中似。淮阴伏胯。季布为奴。彭越行佣。枯鱼涸辙暂潜踪。大鹏何日天风送。呀。大雨滂沱。不曾带得伞来。且向这人家门楼下躲避片时。作避雨立介：借一枝暂息鹪鹩。望层霄即现霓虹净扮跛足破帽破衣跑上。
驻马泣
作者：汪廷讷
朝代：明
体裁：曲

衣破蓬松。进退艰难泣路穷怎禁得。淋淋骤雨。坎坎泥途。猎猎狂风。且向这门楼下躲一躲。作躲见外拱介：偶然邂逅得相逢。踉跄休得嫌惊动作看外惊介：这是。待天闲伏枥骅骝。困风云蛰户蛟龙。
鲍老催
作者：汪廷讷
朝代：明
体裁：曲

椒房戚里我只道。天颜咫尺寻常际谁知。君门万里难轻觑今日。传温旨。差宫使。朝丹陛。御炉烟里珠帘启。胪声唱里天颜喜。今日里。真奇遇杂。
鹊桥仙
作者：汪廷讷
朝代：明
体裁：曲

小生扮苏子瞻角巾忠靖衣上：紫宸列仗。螭头濡笔。衣惹御炉香细。深惭文豹管中窥。叨宠眷瀛洲仙吏。
麻婆子
作者：汪廷讷
朝代：明
体裁：曲

祖宗祖宗心何狠。遽使儿夫入兽群。巫师巫师言须准。速令羊儿变化人。思量起。暗消魂。未知法力可通神见生惊讶抱哭介：天天。。家常争论何足恨怎不想。一夜夫妻百夜恩。
黄莺儿
作者：汪廷讷
朝代：明
体裁：曲

性格太猖狂。我如儿。他似娘正是。人心不足蛇吞象。绪叨叨口强。冷飕飕脸黄。还有一件不好说。小生：兄便说何妨生：前日赤壁之游。因我归迟。他将。油灯盏教我彻夜擎头上。小生恨云：有这般事。何不跑开生脱衣与小生看介：我试。脱衣裳他。揪挦搯打。你检验满身伤。
黄莺儿
作者：汪廷讷
朝代：明
体裁：曲

长跪绿池旁即欲。杀凶顽。借上方。擎灯更不似人模样。生：我怕他。我怕他。小生：论黄巢可降。这夫人怎当果然是。胭脂虎天赋威风壮。受灾殃也是你。妻宫注定。何日得安康生。
黄龙滚
作者：汪廷讷
朝代：明
体裁：曲

你欣逢内助宜。不把家声坠。老旦：瑟弄琴调。好合诚堪慰。合：有恩有义。无猜无忌愿早遂。河东凤。孔什麟。燕山桂外生老旦。
黄龙滚
作者：汪廷讷
朝代：明
体裁：曲

我思将风俗维。怎把裙钗畏贱荆但见我呵。。奉约兢兢。何敢些儿背我。权无内制他。心甘中馈真个是。莱子妇。冀缺妻。梁鸿配小生外。
游崆峒岩和洪邑侯韵
作者：汪弘灿
朝代：明

灵擘玄岩亚十洲，孤悬岛屿半空浮。岚开遥吐芙蓉碧，瑶霭初回涧藻幽。具叶静翻苔壁古，玉泉响滴梵林秋。笙吹羽曲天风散，律转阳和暖谷收。霓旌动引熊舆轼，雪蕊香飘鹤氅裘。望极仙班凫舄迥，令人追忆广成游。
与沈源美杜言登候涛山观海六十韵
作者：汪彦
朝代：明
体裁：五言排律

浩淼乾坤里，缘萝陟宝坊。披轩汎容与，适意纵徜徉。粉堞潮声撼，青峰练影凉。九州分控带，万里尽微茫。直是奔元气，宁容溯滥觞。偶时能震地，何谷不遵王。受露疑无底，浮天似有傍。乘衰输巨壑，避碍度回塘。险阻蛟门设，咽喉鳌柱当。及秋风作浪，未晓日登光。形胜犹同昔，萧森此一方。数丸占涨汐，跳沫走平冈。白昼惊凫梦，寒霾失雁行。收鲜归近浦，濯网挂危樯。积湿冲衣润，沦阴合岸黄。悬洲歌伐木，鬻渡竞鸣榔。岛阔潮鸡应，流深赑屃强。涛翻如峭壁，澜静即康庄。浪指尾闾泄，虚传鰌穴张。无繇穷地脉，总道接天潢。海味居民熟，风波过客尝。大鱼吞雀舫，姹女舞霓裳。蜃结孤楼迥，鳌擎别屿长。援琴情易写，衔木恨难忘。入水禽形化，凝鞭石血藏。扬尘说清浅，满屋记沧桑。方士怜徐福，飞仙笑始皇。当空馀鸟道，寥廓断鼋梁。梵刹遗金钵，蓬瀛敞玉堂。潜灵时出没，阴火暮辉煌。牛啖红莲铁，人餐白石粮。本非尘世界，只在水云乡。肉骨少轻举，真如莫阐扬。畏途正汹汹，东海自泱泱。决注频观彗，炊烟遍煮霜。珍奇资奥府，捆载集行商。盘泪鲛人泣，冰蚕泉室将。�征多踞虎，朝贡久无狼。遥望鲸鲵窟，还忧鱼鳖殃。徵兵闻羽檄，移汛戒艅艎。不犯斗牛象，谁歼金虎芒。鸿冥青汉冷，龙蛰紫云荒。一啸阳侯遁，三山神瀵香。翼从沈发北，愁巳散眉眶。鲁氏偏逃爵，任公肯钓璜。呼开关九豹，吹落管双凰。所见银宫阙，应销土胃肠。烟霞因世癖，傲睨觉身妨。色界冥濛老，年华搏激忙。蓬飘随泡聚，机息共鸥翔。薄俗浑皆浊，吾生且独狂。珠遗聊复隐，蠡测那能量。河伯趋堪叹，波臣语漫伤。掀髯照尘帻，回首问慈航。桂树摇明镜，芙容吐碧铓。怀材方百六，选胜岂寻常。历览真都幻，登临殊未央。眼前襟旷荡，杯底兴淋浪。襌月频挥麈，佺期屡据床。醉来携手去，箕踞看扶桑。
南越舟中怀杜言开士
作者：汪彦
朝代：明
体裁：五言律诗

把手东林别，尘踪遂远游。千山犹落木，一岁半行舟。短烛飘残雨，疏钟应碧流。知君魂梦静，寻不到罗浮。
移家
作者：汪彦
朝代：明
体裁：五言律诗

稍于城市远，渐觉物情新。溪鸟垂头立，山猿接臂亲。秦宫空有树，渔父本无邻。或恐桃花误，还当一问津。
明妃
作者：汪循
朝代：明

将军杖钺妾和番，一样承恩出玉关。死战生留俱为国，敢将薄命怨红颜。
老去
作者：汪循
朝代：明
体裁：五言绝句

老去心还竞，春来花又新。未应行乐地，偏惬少年人。
续催送日鼓谣（邓侍郎崖山作催送日鼓谣文丞相为书）
作者：汪德钧
朝代：明

冬冬晨鼓催，目注东方白。日华欲动月无辉，杀气冲天云血色。坎坎暮鼓击，日没崦嵫黑。朔风吹海毒波翻，旄头错落光芒出。日复夜，夜复日，日夜相催鼓声急。枕戈不寐食忘餐，力不能支仰天泣。主辱臣死古义存，弟妹瓢零敢遑恤。整旗收队决雌雄，黄龙孰遣横江中。风雷昼晦天地变，君臣不见崖山空。至今涛声吼朝夕，半为猿鹤半沙虫。当时豪杰能几子，千载不泯惟孤忠。催日鼓，送日鼓，调短意长歌愈苦。鲛人闻得泪成珠，踯躅白鹇惊堕浦。侍郎丞相家国同，当时戮力无尔汝。补天炼石竟无功，空余五色神光吐。斯人斯作世岂多，合入青编照今古。
过刘家隔
作者：汪必东
朝代：明
体裁：五言律诗

崛起刘家隔，周流汉水川。白连云梦泽，青带郢门烟。蜂蚁偏屯聚，鱼盐竞贸迁。最怜贫土著，蒿里剪桑田。
海丰道中
作者：汪思
朝代：明

问欲殊方走画熊，旌旗长在瘴氛中。山松带雾闲藏雨，海蜃吹涛怒斗风。烟火无家多作耗，鱼盐有户未应穷。可怜万里天王地，何为羁人感断蓬！
望悬空寺
作者：汪承爵
朝代：明
体裁：五言律诗

划石成香地，凭虚结构工。梵宫依碧巘，栈阁俯丹枫。涛壮磁窑雨，僧寒谷口风。跻攀真不易，遥望意无穷。
朱太守鹤洲草堂落成同诸公宴集
作者：汪挺
朝代：明
体裁：七言律诗

涧纡岩削径初成，雅称归来物外情。近郭门无军将打，过桥龛有佛灯明。双栖烟岛昂藏鹤，独啭风林断续莺。敢谓幽踪希二仲，深烦折简费将迎。
效陶储体
作者：汪敬
朝代：明
体裁：古风

斜光在高树，归鸟何喧喧。池月渐东上，参差林影偏。清风松下来，白云岩际还。心知不可见，此意谁与言？
岁暮供事奉天门述
作者：汪文盛
朝代：明

千里宸游幸旧畿，金陵长见五云飞。隔年旌旆开玄武，永夜星辰动紫微。天苑尘随司仆驭，御营花映后宫衣。荒村处处催夫役，怅望军门消息稀。
西苑二首
作者：汪文盛
朝代：明

万年枝上露华清，百子池边月色明。宫草经秋犹自碧，君王御辇不曾行。昭阳歌舞正淹留，羌女新来胜莫愁。曲尽胡笳十八拍，争扶玉辇下琼楼。
西苑（二首）
作者：汪文盛
朝代：明

万年枝上露华清，百子池边月色明。宫草经秋犹自碧，君王御辇不曾行。
西苑（二首）
作者：汪文盛
朝代：明

昭阳歌舞正淹留，羌女新来胜莫愁。曲尽胡笳十八拍，争扶玉辇下琼楼。
山行
作者：汪日梦
朝代：明

涧道散寒流，衡沙漫田亩。妖狐行野碓，风叶满舂臼。
秋闺
作者：汪日梦
朝代：明
体裁：古风

秋风望关塞，征夫何日归。新凉抛纨扇，沈忧减裙围。鸿雁西北来，哀哀乞寒衣。裁缝宵独坐，红烛对清辉。
秋闺
作者：汪日梦
朝代：明

秋风望塞，征夫何日归？新凉抛纨扇，沈忧减裙围。鸿雁西北来，哀哀乞寒衣。裁缝宵独坐，红烛对清辉。
和陶靖节
作者：汪时中
朝代：明

木落霜更繁，鸟啼夜方寂。徘徊不能寐，起行见明月。达人伤逝波，志士感徂节。冲怀在潜渊，修轨绝尘绁。人生大化中，飘萧风底叶。岂无好容华，百年终变灭。及时且行乐，无为长太息。避諠舍幽林，蓬荜日高卧。开门见青山，相看久逾好。白云何处来，飞在檐前堕。淡泊涉世清，意閒尘勿搅。主静岂无方，此乐不可道。黄精肥可飧，石泉清可澡。默默观大运，息心以为宝。
和陶靖节·其一
作者：汪时中
朝代：明
体裁：古风

木落霜更繁，鸟啼夜方寂。徘徊不能寐，起行见明月。达人伤逝波，志士感徂节。冲怀在潜渊，修轨绝尘绁。人生大化中，飘萧风底叶。岂无好容华，百年终变灭。及时且行乐，无为长太息。
和陶靖节·其二
作者：汪时中
朝代：明
体裁：古风

避諠舍幽林，蓬荜日高卧。开门见青山，相看久逾好。白云何处来，飞在檐前堕。淡泊涉世清，意閒尘勿搅。主静岂无方，此乐不可道。黄精肥可飧，石泉清可澡。默默观大运，息心以为宝。
月夕书怀寄贡待制汪蓉峰程以文
作者：汪时中
朝代：明
体裁：古风

明月出东山，照见西林明。龙蛇布满地，信步还自惊。独立数星辰，欲挽银河倾。一洗人间尘，洒然肝胆清。不寐抱婵娟，待旦听鸡鸣。安得同心人，为言此时情。
汉武帝
作者：汪时中
朝代：明
体裁：七言绝句

天马西来苜蓿堆，五云宫阙是蓬莱。可怜商鼎盐梅味，不似金茎露一杯。
登源越国祖庙
作者：汪时中
朝代：明
体裁：七言律诗

四方骚乱六州安，锦缆云帆去不还。龙剑占星狼鬣静，角弓张月虎牙闲。东行窦使书初献，西向秦庭涕易潸。高冢麒麟碑碣在，唐陵隋寝草斑斑。
种竹
作者：汪时中
朝代：明
体裁：古风

结庐幽谷中，老树高连云。青山固佳客，不可无此君。移植当前轩，气槩终出群。胡床坐月夕，世事从紏纷。凤鸟日将至，起舞歌重轮。天风万里来，夜半箫韶鸣。
九日舟中
作者：汪时元
朝代：明
体裁：五言绝句

秋风叶正飞，江上逢重九。人世几登高，寂寞黄花酒。
都门阅鹤洲图题赠
作者：汪明际
朝代：明
体裁：五言律诗

九皋方唳彻，邀响在圆沙。松际影新出，月光疑旧斜。平居烦接翮，石室可栖霞。远意同閒赏，何劳问岁华。
园中踯躅
作者：汪本
朝代：明
体裁：古风

三月十日春已归，东家西家花乱飞。我来此地作幽赏，祗有小种还芳菲。问言乃是红踯躅，不比桃花李花俗。风和日暖池更清，猩血淋漓洒苍玉。鹤林寺里神仙家，昔年曾闻开此花。后来已归阆苑去，不复与世俱骄誇。阿谁上天诉上帝，移得此花在人世。便当邀取七七仙，同饮壶觞对花醉。
夜宿芦潭
作者：汪本
朝代：明

石尤风动驻征帆，千里孤光月正南。翘首故林天一角，水禽相伴宿芦潭。
客归
作者：汪本
朝代：明

十年辛苦厌尘沙，只见秋风不见家。今日归来篱落下，肯将醒眼对黄花。
旅邸述怀
作者：汪本
朝代：明
体裁：五言律诗

岁月秋将晚，风尘鬓欲华。孤云天外影，寒菊梦中花。浊酒赊难得，沧洲兴未涯。何当返初服，归驾鹿门车。
春日睡起有怀张廷毓评事
作者：汪本
朝代：明

睡起西林日又曛，嘤嘤啼鸟隔窗闻。吴山越水人千里，杨柳桃花春八分。
春暮
作者：汪本
朝代：明

转壑穿林驾小车，曈昽初日散平沙。春光恰似秋容淡，处处春风吹落花。
晚兴寄罗子应程师鲁
作者：汪本
朝代：明

白日下平野，长风起层波。美人不可见，消息今如何。愁边草木歇，梦里关山多。惜哉岁云晏，回首鬓将皤。
溪行呈元之族祖
作者：汪本
朝代：明

雨濯山光润，风吹溪响清。有怀成远咏，无伴趁幽行。野草不媚世，沙鸥宁近名。归来卧松石，新月西林生。
舟中有成
作者：汪本
朝代：明

故乡南望渺无涯，水面云深日又斜。欲问浮生何所似，试来风处看杨花。
边夫怨
作者：汪本
朝代：明

一枝长戟六钧弓，千里山河百战中。惆怅故园衣不到，边城容易起秋风。
一丘
作者：汪枢
朝代：明
体裁：五言律诗

头白合身閒，行随倦鸟还。春生栽木地，水漫钓鱼湾。刳竹通遥涧，删松露小山。一丘高卧稳，无梦落人间。
人日
作者：汪枢
朝代：明
体裁：五言律诗

匡坐对瓶供，新年七日逢。风声喧鸟语，晴色照溪容。投老无他事，看山有短筇。数椽遗构在，长得寄疏慵。
嘉禾道中
作者：汪枢
朝代：明
体裁：五言律诗

水木清如许，行舟风正和。战场过槜李，平野有嘉禾。花露瓶中酒，竹枝塘下歌。旅游殊不恶，閒杀驻烟萝。
园居·其一
作者：汪枢
朝代：明
体裁：五言律诗

此地绝高轩，翛然半亩园。门前山入画，屋上鸟传言。仙药随时采，丹经尽日攀。投閒人外久，转觉市廛喧。
园居·其三
作者：汪枢
朝代：明
体裁：五言律诗

久绝风尘鞅，丘园寄啸偏。贫应遭鬼笑，老未受人怜。岁月消双屐，乾坤傲一毡。不须嗟濩落，无事得高眠。
园居·其二
作者：汪枢
朝代：明
体裁：五言律诗

块然何所群，似鹤复如云。身老唯饶卧，家贫不茹荤。先秋凉意动，隔水远钟闻。聊此安吾拙，宁缘避世氛。
园居·其四
作者：汪枢
朝代：明
体裁：五言律诗

徘徊谷口望，落日鸟频呼。土产饶鳞族，山资倚木奴。西江羞借润，东海拟乘桴。却笑髯如戟，雕虫作壮夫。
寿何无咎先生八帙
作者：汪枢
朝代：明
体裁：七言律诗

大业何人许执鞭，阳秋独秉布衣权。服来钟乳三千两，看足霞峰十八天。古箓閒披飞脉望，神丹初结舞胎仙。知君自是容成侣，夜夜调笙坐紫烟。
岁晚
作者：汪枢
朝代：明
体裁：七言律诗

一湾鸭绿水粼粼，小盎梅枝暗入春。身少拜趋聊当贵，家无逋负未言贫。行歌晚兴还依旧，转盼年光又斩新。但使岁如今岁过，不妨长作海壖民。
懊憹曲三首·其一
作者：汪枢
朝代：明
体裁：五言绝句

相思重相思，欢定思侬否。侬意若江湖，迢遥逐欢走。
懊憹曲三首·其三
作者：汪枢
朝代：明
体裁：五言绝句

千金买妾身，一旦远行迈。大艑如屋宽，底事不相载。
懊憹曲三首·其二
作者：汪枢
朝代：明
体裁：五言绝句

天涯尚有穷，别恨终无极。日照黄檗藩，可怜苦离色。
早春
作者：汪枢
朝代：明
体裁：五言律诗

贫家无岁事，赢得看梅花。旧句研朱改，新醅写券赊。闰年春意早，亥日市声哗。又见南园柳，枝青欲吐芽。
早秋刈穫述怀
作者：汪枢
朝代：明
体裁：古风

杲杲朝日升，垂垂水田熟。喌喌呼白鸡，决决饮黄犊。稍稍溽暑收，瀼瀼露华沃。庭户绝追呼，春秋足鱼菽。卒岁计所馀，脩我墙与屋。男悦女欣欣，杯炙劳僮仆。躬耕一丘田，饱食讵非福。日夕巧窥窬，川涂疲仕宦。放利来怨憎，居高迩谤讪。所得不俟失，虽荣何足羡。未若村中农，腰镰安孤贱。绿芋雨中羹，黄粱花下饭。相过平生欢，握手聚亲串。畴识心计劳，永辞不材患。桔槔悬梁梠，婆娑甘景宴。
杂诗
作者：汪枢
朝代：明
体裁：古风

千诗满人口，未若腰中缠。上药可延命，未若身少年。青阳不自好，理镜见华颠。五十仍牧豕，负薪南涧边。生惭洛阳少，命乏阳羡田。缊袍者谁子，岂必狐貉贤。巳矣弗复叹，天道默以玄。
泡园
作者：汪枢
朝代：明
体裁：七言绝句

叠石编茅作隐沦，一丘何处不容身。躬耕聊给妻孥饱，莫笑樊须是野人。
狂歌行
作者：汪枢
朝代：明
体裁：古风

吾闻咢口不可张，唯唯之颔食万羊。又闻毅面不可示，胁肩而笑富千驷。始信有躬忌太直，始叹有心不蚤匿。世平不数夷门生，诸侯今贱小臣稷。读书岂愿终岩阿，骨体其如不媚何。安国灰中心漫在，陵阳石里泪应多。平原不起钟期谢，知己未逢车孰下。纵心且复事欢游，蹙额谁能念婚嫁。西爽朝来无日无，碧云邀我泛春湖。知非五十今年是，蚤晚裁书谢畏途。
白纻词
作者：汪枢
朝代：明
体裁：古风

㪺琼浆，飞玉斝，香风习习袅兰麝。投签浮箭促芳夜，昨日春来今日谢。太息韶光不相借，铜盆烧蜡翠帐和。美人起舞色微酡，轻身蹑节影婆娑。百年朝暮奈乐何，听我新翻白纻歌。
群盗二首·其一
作者：汪枢
朝代：明
体裁：五言律诗

此日逢多难，乾坤半战场。一夫时啸聚，群盗正猖狂。螳怒空劳逞，狙谋祇益亡。万全须善策，制胜在岩廊。
群盗二首·其二
作者：汪枢
朝代：明
体裁：五言律诗

春色何无赖，登楼剩恼人。江湖纷说剑，风景几沾巾。馀喘仍墐户，残魂数震邻。亲知遥万里，消息未能真。
苦雨
作者：汪枢
朝代：明
体裁：五言律诗

不禁连日雨，为问几时晴。春向声中减，昏从看处生。湿烟留幕转，饥鸟下阶行。空有盈尊酒，馀寒只自倾。
青垫
作者：汪枢
朝代：明
体裁：五言律诗

幽绝怜青垫，泉香片雨馀。港枯移棹涩，树老著花疏。谢豹深村笋，鸬鹚小市鱼。西山遥在眼，春兴剧纷如。
麦饭
作者：汪枢
朝代：明
体裁：五言律诗

一饱他何愿，随缘托此生。岁时新麦饭，篱落短蔬羹。紫燕巢梁稳，青蒲长叶平。四方多难日，谷口好躬耕。
九龙峰
作者：汪正谊
朝代：明
体裁：七言律诗

攀踏龙峰九巘奇，龙头昂耸向天池。云墟旷野层峦合，雨散长空飞鸟低。碧绿烟光凝蜃气，松杉日影舞虬须。登临绝顶无穷兴，更喜桑麻满陇披。
回龙阁
作者：汪正谊
朝代：明
体裁：七言律诗

石径穿林逐境幽，云堂杰构俯清流。门前绿树阴成盖，潭上白沙高起洲。烟火人家增盛概，暮晨钟鼓振阎浮。时来借坐高僧榻，携酒盘桓乐胜游。
讼庭
作者：汪汝达
朝代：明

讼庭虚无人，落日照古县。县官小诸侯，岂不蒙帝眷。弦歌风武城，鸣琴宓子贱。操履醇儒心，政事圣门选。事以阘冗隳，政为利欲牵。济酷恣鞭挞，穷贫资锻炼。民未必兽心，官岂犹人面。用是凛夙夜，敢使初志变。莅兹已及期，所守曰劳先。海隅日出光，庶以勖无倦。
雁峰寺
作者：汪浙
朝代：明
体裁：七言律诗

古寺云林碧水阴，游人登眺洒尘襟。癯僧芳草蒲团坐，野老閒鸥海月心。仕路崎岖行处变，异乡花木客怀深。殊方风景多迁易，钟磬清馀隔树音。
过悬空寺
作者：汪涣
朝代：明
体裁：七言律诗

幽涧林泉远市嚣，梵王宫殿傍山腰。佳辰不作篱边会，净土何妨栈道遥。望岳白云飞细细，凭栏丹叶下潇潇。宰官说法留缥缈，无那真空未可描。
紫骝马四解
作者：汪淮
朝代：明

谁家白面郎，跨下紫骝马。䟤跋踏落花，骄嘶绿杨下。绣袜空中起，湘裙风外飞。倒垂倭堕髻，妒杀路傍儿。为问马上郎，墙高复几许？海青不上天，那得天鹅去。
紫骝马四解·其一
作者：汪淮
朝代：明

谁家白面郎，跨下紫骝马。䟤跋踏落花，骄嘶绿杨下。
紫骝马四解·其三
作者：汪淮
朝代：明

绣袜空中起，湘裙风外飞。倒垂倭堕髻，妒杀路傍儿。
紫骝马四解·其二
作者：汪淮
朝代：明

黄金络马首，白玉作马鞭。盘旋不肯去，墙外看秋千。
紫骝马四解·其四
作者：汪淮
朝代：明

为问马上郎，墙高复几许？海青不上天，那得天鹅去。
晁错墓
作者：汪潜
朝代：明
体裁：七言律诗

孝景谋臣悉竖儒，漫将忠首压锟铻。案头兵事书皆血，塞下民输粟尽珠。七国借名成帝恨，千秋读史病袁诬。坟前凄草冬无白，弥望王孙泣鹧鸪。
登岳阳楼
作者：汪濊
朝代：明
体裁：七言律诗

危栏高栋俯江赊，览胜难逢贯月槎。天际遥连湖水阔，山形时带彩云遐。吟看渔子歌中乐，坐对寒流石上沙。四顾烟岚直浩渺，征帆落日影横斜。
春日山行
作者：汪煇
朝代：明
体裁：古风

过懒倦宦游，归来且多务。命驾偶山行，始洽泉石趣。入涧穷窈窕，陟峰出云雾。细雨洒春寒，轻风飘日暮。俄为桑门访，忽值友生顾。蔬酌供野兴，晤言写情素。高原恣遐眺，幽径暂閒步。眷此永日欢，信彼颓龄度。城市苦氛嚣，谁能舍之去。
朝鸦（此司徒初入掖垣托谕之作）
作者：汪玄锡
朝代：明

景阳钟动晓鸦飞，汉殿千官拜玉墀。仙仗才移东殿去，翩翩栖满万年枝。
蓟州道中
作者：汪玉
朝代：明
体裁：七言律诗

剑旆南来寄一方，北门锁钥愧非长。山河雄壮真皇辅，人物萧条非故乡。三岛风烟连朔漠，九州封域盛虞唐。巳闻款塞寻常事，赖有吁谟在庙廊。
齐山
作者：汪珊
朝代：明
体裁：五言律诗

胜游从客散，幽趣问僧赊。暝暝岩心日，星星涧底沙。洞烟笼石笋，檐溜雨天花。大乘行参罢，呼童瀹凤茶。
一春
作者：汪琬
朝代：明
体裁：五言律诗

凡百俱如昨，惟增鬓发斑。养疴须小忍，作活要常悭。屋角笼嘉树，墙隅出乱山。幽栖了无事，饱享一春閒。
七年前与曰缉公勇贻上周量相集京师如丰台西河沿皆偕诸子所习游者也病中追赋二绝·其一
作者：汪琬
朝代：明
体裁：七言绝句

芍药陂前卖酒家，曾联车骑醉春华。谁知老向空山里，犹梦丰台十里花。
七年前与曰缉公勇贻上周量相集京师如丰台西河沿皆偕诸子所习游者也病中追赋二绝·其二
作者：汪琬
朝代：明
体裁：七言绝句

病怀衰骨两支吾，记得年时卧酒垆。借问河边扳剩柳，也应憔悴似人无。
上官有行县查予名号者究其事则风马牛也戏赋二绝·其二
作者：汪琬
朝代：明
体裁：七言绝句

曾涴蓬莱侍从班，十年姓氏堕尘寰。而今别授山人号，管岭尧峰一抺山。
与外弟金兹昭从子遵慧野眺遂过杨彭山入藏佛寺
作者：汪琬
朝代：明
体裁：古风

南徐好风日，相携西郭西。麦黄斑雉雊，树绿乳鸠啼。渐入云深处，芒鞋屡延伫。冈势接平芜，江流带孤屿。前林曲更通，逦迤问禅宫。地绕藤萝外，钟鸣烟霭中。寻芳不觉暮，怅望回幽步。月出水苍苍，遥空一鹤度。
与客谈有感二首·其一
作者：汪琬
朝代：明
体裁：七言绝句

党部声名久属虚，雨云翻覆太纷如。幸然不入平津阁，赖有江都老仲舒。
与客谈有感二首·其二
作者：汪琬
朝代：明
体裁：七言绝句

人心幻似都卢伎，世路危于黯黮滩。胸次从来天样阔，任他非意巧相干。
与林吉人沈汉亭出游
作者：汪琬
朝代：明
体裁：七言律诗

意行若个卫衰翁，短杖全胜五尺童。鹊语乍喧徵霁色，柳条微动觉和风。沄沄水自靴纹绉，澹澹山如眉妩工。冯仗丹青最高手，拈来并入画图中。
与武曾玩月因取东坡句赋此歌
作者：汪琬
朝代：明
体裁：古风

有月如佳人，娟娟眉妩长。有茗如佳人，澹澹肌理香。与君歠茗佳对月，深秋风味两奇绝。君不见筵前桦烛摇帘栊，凤槽龙拨弹春风，蒲陶之酒马脑钟。遗簪坠珥纷无数，我非其人终不顾。拂衣出门酒未阑，儿曹大笑儒生酸。
与觐侯入含山登一小邱有石刻题曰殇儿王五郎墓
作者：汪琬
朝代：明
体裁：古风

面湖背崦峰崔巍，不知谁茔土一抔。王郎定是玉雪子，吁此体魄归蒿莱。下殇胡为礼不杀，特建短碣移松栽。夕阳飞蝶低荏苒，月落杜宇啼裴回。即今秋色绕杨树，无数黄叶堆苍苔。年年寒食梨花发，纸钱麦饭何人来。嗟予中岁屡丧子，亦复馀泪沾双腮。布帷翩翻寄村舍，瓦棺次第栖山崖。人间此恨遣不易，顿令目暗须皑皑。与君叹息殊未已，西风忽荡松风哀。
与诸生步西虹桥入镜水积善二庵
作者：汪琬
朝代：明
体裁：五言律诗

花辰得快晴，散策出柴荆。港断呼舟度，村深缭岸行。迎人篱下犬，留客柳间莺。一笑分僧供，茶甘笋味清。
与诸生饮
作者：汪琬
朝代：明
体裁：五言律诗

今夕是何夕，追欢仗尔曹。清谈粗可喜，文饮尚能豪。共剥菱三角，分持蟹两螯。宁须觥录事，劝醉拨檀槽。
世祖章皇帝挽诗
作者：汪琬
朝代：明

已致升平胙，兼高孝治名。弥留念文母，仓卒托阿衡。寝殿陈龙輴，离宫撤翠旌。犹传罪己诏，呜咽走苍生。南苑停调马，东邦罢贡鹰。车书方正统，弓剑忽遐升。玉几嗟空设，銮舆忆旧乘。苍茫哀痛日，大誓复金縢。
世祖章皇帝挽诗二首·其一
作者：汪琬
朝代：明
体裁：五言律诗

已致升平祚，兼高孝治名。弥留念文母，仓卒托阿衡。寝殿陈龙輴，离宫彻翠旌。犹传罪已诏，呜咽走苍生。
世祖章皇帝挽诗二首·其二
作者：汪琬
朝代：明
体裁：五言律诗

南苑停调马，东邦罢贡鹰。车书方正统，弓剑忽遐升。玉几嗟空设，銮舆忆旧乘。苍茫哀痛日，大誓复金縢。
东归道中
作者：汪琬
朝代：明

鹎鵊声中雨似丝，昏昏乡思苦难支。楝花风起归舟急，要趁黄鱼上箸时。望见家山一抹青，澹烟初日漾江汀。先生才了还乡梦，已报轻帆过御亭。醉翻余沥浣征衣，喜向风尘暂息机。多少春明退朝客，十年曾有几人归。
东归道中·其三
作者：汪琬
朝代：明

醉翻余沥浣征衣，喜向风尘暂息机。多少春明退朝客，十年曾有几人归。
东归道中·其二
作者：汪琬
朝代：明

望见家山一抹青，澹烟初日漾江汀。先生才了还乡梦，已报轻帆过御亭。
东归道中三首·其一
作者：汪琬
朝代：明
体裁：七言绝句

鹎鵊声中雨似丝，昏昏乡思苦难支。楝花风起归舟急，要趁黄鱼上箸时。
东归道中三首·其三
作者：汪琬
朝代：明
体裁：七言绝句

醉翻馀沥浣征衣，喜向风尘暂息机。多少春明退朝客，十年曾有几人归。
东归道中三首·其二
作者：汪琬
朝代：明
体裁：七言绝句

望见家山一抹青，淡烟初日漾江汀。先生才了还乡梦，已报轻帆过御亭。
东征歌
作者：汪琬
朝代：明
体裁：古风

山城仅斗大，数辈皆草窃。何须论攻围，拍手即笑杀。桓桓东征师，视汝比蠓蠛。特假漏刻命，岂能延日月。圣恩广大真如天，盍来面缚军营前。白头作贼尚不可，汝曹况值童騃年。
东轩二首·其一
作者：汪琬
朝代：明
体裁：五言律诗

甚矣吾衰也，终年爱养疴。山深当兔窟，屋小扺鸡窠。懒架抛书久，尘床卧笔多。文殊不可作，谁与问维摩。
东轩二首·其二
作者：汪琬
朝代：明
体裁：五言律诗

阶草方争茁，瓶梅乍就蔫。忍穷差省事，养拙但随缘。美睡支藤几，閒游借竹箯。家人挑野荠，晚饭最欣然。
东轩遣兴
作者：汪琬
朝代：明
体裁：五言律诗

溪长路复重，轩骑绝过从。久向空山里，全家占一峰。瀑声穿涧小，花气覆檐浓。自分衰迟极，为农近亦慵。
东邻小饮
作者：汪琬
朝代：明
体裁：五言律诗

江岸春无限，邻家路不迂。招携缘社肉，拱揖有村儒。花柳资吟啸，衣冠入画图。暮归犹老健，茗艼不须扶。
两不如篇
作者：汪琬
朝代：明
体裁：古风

我不如王仪曹，爱驱烟墨追风骚；我不如梁侍御，遍参耆宿啖蔬茹。诏恩休沐一事无，相携不待折简呼。金鱼池上莺啼蚤，共握蒲葵藉芳草。慈仁寺中花更稠，酒酣覆尽白玉舟。自惭不作一钱直，惟有谈谐略相及。联镳接茵能几时，归来又荷田间笠。伯劳燕子西复东，青春堂堂如转蓬。中原二子无消息，独立斜阳数去鸿。
两岸无桃李因采蒲兰及豆花入小瓶作供戏赋此诗
作者：汪琬
朝代：明
体裁：七言绝句

一春寂莫动愁颜，绝欠名花任意攀。小草悤悤也承乏，得登书几砚屏间。
严氏传砚斋
作者：汪琬
朝代：明

迢迢先泽冠东吴，太守诒谋近亦无。绝胜风流王内史，祇书小卷付官奴。室有牙签映缥缃，庭前书带数丛长。封胡羯末今如许，未怕年来砚沼荒。燕寝凝香有昔贤，百年手泽至今传。铜山钱埒知多少，不敌君家宝砚田。
严氏传砚斋·其三
作者：汪琬
朝代：明
体裁：七言绝句

燕寝凝香有昔贤，百年手泽至今传。铜山钱埒知多少，不敌君家宝砚田。
严氏传砚斋二首·其一
作者：汪琬
朝代：明
体裁：七言绝句

迢迢先泽冠东吴，太守诒谋近亦无。绝胜风流王内史，祇书小卷付官奴。
严氏传砚斋二首·其二
作者：汪琬
朝代：明
体裁：七言绝句

室有牙签映缥缃，庭前书带数丛长。封胡羯末今如许，未怕年来砚沼荒。
为兰儿作
作者：汪琬
朝代：明
体裁：五言律诗

涉世嗟予老，成人念女难。笑啼俱妩媚，牵抱镇盘桓。冒雨擎荷盖，寻花闹药栏。娇痴无不可，微遣暮怀宽。
久雨不止三首·其一
作者：汪琬
朝代：明
体裁：七言绝句

今年春比去年迟，花发频逢雨过时。舍北舍南泥淖甚，卷中欠了讨春诗。
久雨不止三首·其三
作者：汪琬
朝代：明
体裁：七言绝句

伏雨阑风满四天，一春花信剧堪怜。与花动是经年别，莫怪逢春倍黯然。
久雨不止三首·其二
作者：汪琬
朝代：明
体裁：七言绝句

湿云幂幂雨沉沉，姑恶群啼绕竹阴。病后不禁情思恶，况堪援笔赋愁霖。
乏酒
作者：汪琬
朝代：明
体裁：七言绝句

袅袅竹君穿短径，亭亭石丈俛苍苔。深山交旧俱无恙，惟欠尊前曲秀才。
九日刘公勇招游草桥
作者：汪琬
朝代：明
体裁：古风

右安门外斜阳县，驾鹅雁鹜纷平田。草桥去天才尺五，相邀并骑扬修鞭。轻云隐隐横白练，远山历历含苍烟。道旁担夫荷秋色，渐觉景物东篱妍。须臾下马入幽径，花开如缀黄金钱。借问何人种花者，葛巾傥类陶公贤。班荆杂坐陂陀侧，一一语笑皆入玄。狂来便作鸲鹆舞，醉后乱拨鹍鸡弦。吾侪握手岂易得，况复簿领相拘牵。东南菘菜碧于玉，鸡头渐稀菱角鲜。分湖紫蟹已输稻，夷亭黄雀方披绵。故乡风物殊可怜，欲赋归去无由缘。此身宁殊笼中鹤，日夕引吭愁腾鶱。有花有酒且行乐，莫待绿鬓成华颠。掀髯大笑杜陵叟，空将老健思明年。
九月八日漫兴
作者：汪琬
朝代：明
体裁：七言律诗

山中枫㧮绕茅茨，邱北村南屣步迟。生也有涯差自得，岁云将暮复何之。逢迎风日酬新候，揬借壶觞慰故知。鸡白蟹黄滋味美，不须盐豉煮莼丝。
乞花场杂咏六首·其一
作者：汪琬
朝代：明
体裁：七言绝句

药裹方书信手拈，比来贫病两相兼。入春十日春寒甚，开遍茶梅不捲帘。
乞花场杂咏六首·其三
作者：汪琬
朝代：明
体裁：七言绝句

麦饧杏粥己登盘，小雨迷濛湿药栏。缝得夹衫元未著，阴阴杨柳弄春寒。
乞花场杂咏六首·其二
作者：汪琬
朝代：明
体裁：七言绝句

石子冈头扇惠风，乞花场上午天融。蘼芜绿遍棠梨谢，春在鸣鸠谷谷中。
乞花场杂咏六首·其五
作者：汪琬
朝代：明
体裁：七言绝句

柴门虽设镇常关，久滞绳床药鼎间。剩喜今朝有奇事，钝翁曳杖过前山。
乞花场杂咏六首·其六
作者：汪琬
朝代：明
体裁：七言绝句

红桥朱塔夹溪山，小立斜阳未拟还。等是暮年开七帙，时流应让此翁閒。
乞花场杂咏六首·其四
作者：汪琬
朝代：明
体裁：七言绝句

纸屏新洁竹床清，企脚科头听晓莺。幸甚款门无俗客，山翁不拟著靴迎。
书叹
作者：汪琬
朝代：明
体裁：七言律诗

暮年贫病两相妨，追数平生黯自伤。草率著书成老谬，苍黄忤俗坐清狂。收身每爱蒲团稳，适口惟思麦麨香。家诫比来无别语，但祈世世力耕桑。
书屋杂兴二首·其一
作者：汪琬
朝代：明
体裁：五言律诗

去官娱晚境，屏迹谢芳时。爱狎形神影，羞评竹肉丝。古苔侵石磴，细雨涨盆池。纵使清狂在，狂名较胜痴。
书屋杂兴二首·其二
作者：汪琬
朝代：明
体裁：五言律诗

长物元无几，从容位置间。瓜皮垆色绿，蕉叶砚文斑。攲枕聊支倦，摊书小破閒。丁宁儿女遍，家事勿相关。
书怀二首·其一
作者：汪琬
朝代：明
体裁：七言绝句

急将野服换朝衫，春水初生漾去帆。犹自畏人重检点，尽焚史稿讳头衔。
书怀二首·其二
作者：汪琬
朝代：明
体裁：七言绝句

又趣轻装归故里，松风萝月足逍遥。行藏无与时贤事，懒费心情解客嘲。
书所见
作者：汪琬
朝代：明
体裁：七言绝句

已见诏书蠲旧负，又闻奏劄缓新征。家家击鼓赛蚕麦，不识长官何姓名。
予为诸生时尝与方宜黄君相识今几三十年矣昨忽以两绝句见示奖许过当谨和原韵寄上·其一
作者：汪琬
朝代：明
体裁：七言绝句

敢与巢由作等伦，偶然乞得未衰身。瓜畴谷垄随时了，保社中间一细民。
予为诸生时尝与方宜黄君相识今几三十年矣昨忽以两绝句见示奖许过当谨和原韵寄上·其二
作者：汪琬
朝代：明
体裁：七言绝句

绝少风流传异日，每多吟眺入新诗。城中好事能来否，恰值持螯斫鲙时。
予于苕华书屋后葺一小閤子居之
作者：汪琬
朝代：明
体裁：五言律诗

泥壁苫茅了，悠然燕寝中。梦应游蚁穴，幻似入鹅笼。髹几容双肘，苔除受半弓。犹惭病居士，丈室出神通。
予以家事属两妾且作治命数百言示之
作者：汪琬
朝代：明
体裁：七言律诗

薄宦无成负圣时，馀生犹悔乞骸迟。功名已让群儿立，门户要须健妇持。酒美易禁尊畔态，药灵难换镜中丝。不妨抽取閒身出，昏嫁都忘自一奇。
予既蔬食停舟时辄拾野菇为供颇甘其味慨然赋诗
作者：汪琬
朝代：明
体裁：古风

予本陋巷人，饭蔬理亦宜。秋露撷菘菜，春风芼莼丝。山居足嘉羞，庶免肉食嗤。自从越江浒，㝱寐每忆之。夜来河上雨，土膏发新滋。呼僮挟长锸，散步行荒陂。幸当葵麦间，得遇琼瑶姿。香若楚江芷，色异商岩芝。东皋与西涧，采掇宁厌疲。归来筐筥满，一一朵我颐。我感主父言，五鼎良可危。不如野中菇，晚食能疗饥。遂樵道旁薪，炊之佐饘糜。临箸再三叹，干禄今奚为。
予每蔬食因历叙山村所有蔬菜作歌
作者：汪琬
朝代：明
体裁：古风

穷乡滋味殊不穷，迩来自幸山庖丰。棕鱼散生肤毳里，萚龙逸出鞭须中。楮根逢雷蒸紫蕈，芎苗过雨㨨芳丛。芋魁兼斤颇红润，芦菔径尺尤肥松。白菘如豚瓠类鸭，试评其美将无同。烂蒸何妨著盐酪，作糁未要加姜葱。老夫一饱扪此腹，欣然移步村西东。鳖裙鹅蹠渠不羡，肯为黄鸡白酒烦邻翁。
予病不设饮屡辱有典丙文汉亭见顾相对竟日惟豆羹菜饭而己戏作一首
作者：汪琬
朝代：明
体裁：五言律诗

夫子何为者，家依西郭西。好花无数发，幽鸟不多啼。茶具童能设，棋奁手自携。诸君共清坐，未羡醉如泥。
予素嗜橘此游辱凤李雨翁竟日以橘见啖喜而有作
作者：汪琬
朝代：明
体裁：古风

燕市蒲桃如弹丸，鹅梨之实杯杅圜。十年宦游饶此味，饮酣未嚼先流涎。独有洞庭三百颗，霜前霜后红如火。舟车包致殊欠佳，梦寐难忘故乡果。秋来湖上风物新，老饕剖尽林间珍。清泉沁齿香噀爪，慰杀从前消渴人。
二物
作者：汪琬
朝代：明
体裁：古风

閒居玩众物，颇觉心境融。蛙鼓奏数叠，蚓曲鸣三终。翠禽杂采蝶，翻翻舞亦工。何物败人意，独有鼠与蜂。松鼠大狡狯，下树捷于风。枣栗固不惜，任汝穿筠笼。奈何败吾书，其灾踰蠹虫。石蜂尤不材，酿花有何功。惟解近几案，为穴管城中。试呼笔公前，被齧几无锋。二物作过多，于理难姑容。驱去潜复来，倏忽不知踪。此类大扺然，奚足介心胸。一笑且置之，高吟倚孤松。
五十生辰放歌
作者：汪琬
朝代：明
体裁：古风

有耳何必洗，尘埃不到先生耳。有齿何必砺，利名不挂先生齿。先生比来更事多，肯爱轩冕嫌烟萝。前春屏居吴市侧，去秋誓墓吴山阿。相羊鸡豚村，阑入东西舍。篮舆但要诸生扶，藤杖每从释子借。自信前生是地仙，来游人世亦偶然。洞中丹灶定无恙，苔锁云封五十年。
今宵
作者：汪琬
朝代：明
体裁：五言律诗

饕风号北牖，快雪压前檐。病久诗才退，狂多酒力添。爇残香兽小，煨熟芋鸱甜。饱煖关心切，今宵乐事兼。
以榆钱和面蒸食之
作者：汪琬
朝代：明
体裁：七言绝句

黍饭齑汤故有缘，先生扪腹每悠然。旋收榆筴成清供，下箸何殊食万钱。
仰天窝
作者：汪琬
朝代：明
体裁：七言绝句

别寻幽径绕禅关，晚霭苍茫未拟还。身在画图屏障上，项容松石董源山。
仲夏即事
作者：汪琬
朝代：明
体裁：七言律诗

衣裁白纻扇裁纨，又见黄梅雨候阑。长日好怀惟得句，暮年上策是休官。交头瘦竹从容拄，遮眼残书约略看。尘世穷愁真细事，不令轻易入眉端。
何人识此翁二首·其一
作者：汪琬
朝代：明
体裁：古风

或卓鸠头杖，或挥尘尾柄。何人识此翁，是凡还是圣。
何人识此翁二首·其二
作者：汪琬
朝代：明
体裁：古风

偶作行吟声，吟成不胜慨。何人识此翁，诗外有事在。
作字数纸因戏题其后
作者：汪琬
朝代：明
体裁：古风

澄泥砚子南唐款，官窑蟾滴储泉满。小窗棐几足盘桓，弱□才支绿沈管。一丸杂试方与程，偶然落纸为真行。未可污渠村姥扇，绾蛇萦蚓烦讥评。
便道过雁湖奉访甫草先生于学山草堂率尔赋呈三首聊发一笑并求属和·其一
作者：汪琬
朝代：明
体裁：五言律诗

溪流凡数转，始得到君家。香稻连畦暗，疏杨护岸斜。村深纷织纴，湖近足鱼虾。稚子来看客，相随笑语哗。
便道过雁湖奉访甫草先生于学山草堂率尔赋呈三首聊发一笑并求属和·其三
作者：汪琬
朝代：明
体裁：五言律诗

生事五湖濒，终年稳寄身。种瓜分子母，莳药记君臣。文笔老逾健，交情澹更真。愿携农父具，来作躬耕人。
便道过雁湖奉访甫草先生于学山草堂率尔赋呈三首聊发一笑并求属和·其二
作者：汪琬
朝代：明
体裁：五言律诗

舣楫入柴荆，儿曹识姓名。何妨供小摘，未可杀能鸣。野蔓钩衣乱，溪风惹袂清。时艰身老大，暂此慰平生。
倚杖
作者：汪琬
朝代：明
体裁：五言律诗

倚杖斜阳外，炎蒸顿觉醒。草头跳蚱蜢，水面点蜻蛉。雨过柳犹润，云归山更青。忻无褦襶客，蓬户不须扃。
偕门人拉咸中听响泉
作者：汪琬
朝代：明
体裁：七言律诗

红糁青梢渐满林，偶逢佳处便登临。懒从东阁观奇士，喜向南村乐素心。怪石染成烟霭色，乱泉流出佩环音。垞中风物皆幽绝，始信山栖不厌深。
偶书
作者：汪琬
朝代：明
体裁：五言律诗

磊砢盆中树，陂陀砚角山。时时摩倦眼，小小破愁颜。生计真聊且，虚名亦等閒。茶甘饭仍软，此事最相关。
偶买一舟赋此
作者：汪琬
朝代：明
体裁：七言律诗

收得胶胶扰扰身，笭箐蓑笠五湖滨。羞为问舍求田计，拟作浮家汎宅人。梅子雨过烟羃羃，蘋花风起水鳞鳞。晚来舣棹村南北，自鲙银刀煮绿莼。
偶成二首·其一
作者：汪琬
朝代：明
体裁：七言绝句

无名何必更逃名，洗竹浇花分外清。吾我周旋今已久，只应挥手遣书生。
偶成二首·其二
作者：汪琬
朝代：明
体裁：七言绝句

自分文穷学复穷，判无翱籍共磨砻。何郎残客吾羞对，传语应门五尺童。
僧恭密乞竹影庵主诗
作者：汪琬
朝代：明
体裁：七言律诗

丛篁百尺绕烟扉，中有山僧结伴依。怪石寒泉充净供，竹针麻线补禅衣。巾将华氎从容绾，拂借青松左右挥。何日得随都讲后，白椎时节乞玄机。
兀坐
作者：汪琬
朝代：明
体裁：七言律诗

兼旬兀坐守船扉，风物萧条乐事稀。随病浅深频议药，量时暄冷辄更衣。瓶花计日愁将落，沙草迎风觉易肥。未审儿曹相念否，酴醾开尽决成归。
元旦作二首·其一
作者：汪琬
朝代：明
体裁：七言绝句

尺一迢迢达五湖，老羸扶杖各欢呼。赐酺蠲贷寻常事，今岁民田予半租。
元旦作二首·其二
作者：汪琬
朝代：明
体裁：七言绝句

旌旗猎猎骑连连，异姓诸王入觐年。莫以象犀充贡篚，圣人方讲旅獒篇。
光福镇
作者：汪琬
朝代：明
体裁：五言律诗

春寒布谷啼，散步向村堤。雨过泉声急，烟凝柳色低。湖鱼论斗换，野蕈满筐提。稍待杨梅熟，挐舟入崦西。
兴福塘
作者：汪琬
朝代：明
体裁：五言律诗

舣棹春溪上，寻幽历数村。纵横芳草陌，高下夕阳门。社后鸡豚减，花时荠麦繁。野翁头已白，未识市尘欢。
再赋种菜赠吴孟举
作者：汪琬
朝代：明
体裁：古风

方畦数亩如棋局，嘉蔬离离绕畦绿。葵韭葱䪥蓼苏姜，以采以湘吾愿足。山中雨多土易滋，今年不忧菜馑时。白鱼糖蟹虽佳味，耻倩门生共议之。
再赠道者
作者：汪琬
朝代：明
体裁：五言律诗

清都故有名，浪迹到江城。澒倩山君守，符令社鬼惊。箨冠三寸小，羽氅数铢轻。闻说游诸岳，飞行不计程。
再过女真院
作者：汪琬
朝代：明
体裁：七言绝句

侧对青山面绿溪，七星幡矗画穚西。桃花依旧千千树，勾引刘郎不遣迷。
再送叶编修
作者：汪琬
朝代：明
体裁：古风

江天摇落秋茫茫，芦花渐白荷叶黄。驾鹅鸿雁俱南翔，此时值君怀故乡。洞庭橘实甘如浆，鲈鱼拨剌三尺强。菰米绝胜红粳香，风味如此不可忘。况有别业湖山旁，野梅万树松千章。米堆玄墓连渔洋，县崖绝壑森相望。出游不须三月粮，举步便可穷青苍。褐衣布袜山人装，收揽奇秀投巾箱。底用剑佩朝明光，月糜太仓粟一囊。翻然言归策最良，短帆径逐西风张。嗟予仕宦经几霜，奔走簿领疲欲僵。腼颜侧足趋班行，辟以病蹇参腾骧。亦欲掉头理荷裳，劝君开径芟丛篁。相随拟作求与羊，一任流俗讥迂狂，不夷不惠非吾长。
再阅江村图不胜归与之感得诗二首·其一
作者：汪琬
朝代：明
体裁：七言绝句

绿暗红蔫村路长，如闻杏粥麦饧香。今年又负归耕约，却为丹青忆草堂。
再阅江村图不胜归与之感得诗二首·其二
作者：汪琬
朝代：明
体裁：七言绝句

浩渺沧波�翠微，渔庵樵坞两依稀。先生尚念江南乐，那得吴侬不梦归。
再题姜氏艺圃
作者：汪琬
朝代：明
体裁：七言律诗

隔断城西市语哗，幽栖绝似野人家。屋头枣结离离实，池面蘋浮艳艳花。棐几只摊淳化帖，雪瓯频试敬亭茶。与君企脚挥谈麈，杨柳阴中日渐斜。
再题灌园图册二首·其一
作者：汪琬
朝代：明
体裁：五言律诗

家邻长水上，隙地作平田。绀甲和泥迸，黄团绕架悬。锄时新趁雨，汲处茜潴泉。若著山居稿，先将蔬谱传。
再题灌园图册二首·其二
作者：汪琬
朝代：明
体裁：七言绝句

陆种青松水种芹，也须竹石两三分。小园位置粗能了，我便轻舟一诣君。
冒雨自相城至四泾
作者：汪琬
朝代：明
体裁：五言律诗

极望承悠悠，炊烟逐水流。凫鹥争喜雨，荷芰最宜秋。绕岸修残坝，当门系小舟。此中营卜筑，何啻似浮沤。
写家书讫遂批一诗于后
作者：汪琬
朝代：明
体裁：古风

家居山水窟，游息无不宜。至今旅馆中，夜㝱犹忆之。恒虞春雨多，土屋或易敧。及此风日佳，苫盖安得迟。径草须屡薅，篱槿须牢支。橘蠹菜有蝗，次第当剪治。辛夷好在无，高花玉差差。此树吾手植，溉壅必以时。申宁责家人，柰何饱而媐。拂衣具扁舟，止足吾所知。笋肥蕨芽媆，社酒行可持。杜宇女勿忧，吾方戒归期。
冬日偕友人即席分和杜子美秦州杂诗韵各二首送董御史之任陇右·其一
作者：汪琬
朝代：明
体裁：五言律诗

此地一分手，㩻䧢坂谷间。朔风吹陇水，戍火散秦关。直道宁辞黜，孤踪不易还。道旁风雪甚，恐损逐臣颜。
冬日偕友人即席分和杜子美秦州杂诗韵各二首送董御史之任陇右·其二
作者：汪琬
朝代：明
体裁：五言律诗

未尽一尊酒，匆匆背雁群。西征方绝塞，北望祇浮云。�翟风烟别，燕秦道路分。好留封事草，万一至尊闻。
冬日忆尧峰作
作者：汪琬
朝代：明
体裁：七言律诗

萸沜迢迢接竹垞，坏垣颓壁野人家。输芒湖蟹肥堪把，缩水村醅贱易赊。腻白泉如初滴乳，烂红枫胜欲残花。羡伊邻叟都无恙，只守柴门领物华。
决策
作者：汪琬
朝代：明
体裁：七言律诗

久抛猿鹤计全非，眇眇吴昌匹练微。乡梦暂随胡蝶化，客心遥逐鹧鸪飞。懒判衰病耽荣禄，悔趁虚名践骇机。今日眉间有黄色，料应决策挂朝衣。
凤家冈冈在石公山西为勷卿作
作者：汪琬
朝代：明
体裁：古风

石公山下秋风起，青枫绿橘秋阴里。居人遥指凤家冈，一派垂杨弄湖水。凤家阁子湖之滨，湖水㑴窗化作云。云光水色连山翠，湖面三山都属君。犹道春红胜秋碧，莺能选歌蝶能拍。明春更荡蜻蛉舟，来赁凤家冈上宅。
出游
作者：汪琬
朝代：明
体裁：七言律诗

布袜青鞋策最良，不嬉里社即村庄。差无婚嫁终年累，似有山林一日长。减去药囊知老健，勾除酒户为醒狂。酴醾芍药春无恙，且与游蜂巧斗忙。
出游
作者：汪琬
朝代：明
体裁：七言律诗

披衣拟问向山程，乾鹊飞来作意鸣。身欲游时仍老健，花当发后恰晴明。家人豫整琴书待，童子先操几杖行。社酒正清羹粥美，可能寂寞守柴荆。
出游
作者：汪琬
朝代：明
体裁：五言律诗

春光方淡沲，农事渐欢阗。斧为劙桑淬，池因浸谷穿。山禽啼竹落，野马暗芜田。解后庞眉叟，沿门敛社钱。
出游书所见
作者：汪琬
朝代：明
体裁：五言律诗

绝怜春澹沲，更羡日舒长。溪畔横青帜，篱阴露茜裳。卖饧频弛担，采菌每盈筐。又是祈蚕日，邻翁社事忙。
出游二首·其一
作者：汪琬
朝代：明
体裁：七言绝句

紫萼黄英雨后滋，先生行饭步迟迟。尽拈花药供诗料，何异儿曹斗草时。
出游二首·其二
作者：汪琬
朝代：明
体裁：七言绝句

芳菲照眼遽如许，鱼鸟亲人亦自佳。老子于此兴不浅，急营桐帽双棕鞋。
出游诸村往往抵暮始返
作者：汪琬
朝代：明
体裁：七言律诗

或升兜子或轻舠，数里湖山肯惮遥。呼我不妨频应马，逢人何敢遽称猫。花繁爱向僧房乞，酒熟欣从里社招。屈指馀生知有几，笑言聊复永今朝。
出西便门至丰台
作者：汪琬
朝代：明
体裁：七言律诗

东风又见一回新，偶趁莺声上软轮。芳草绿于南浦水，桃花红似去年人。几家篱落鸡催午，十亩陂塘燕蹴尘。檀板金尊随地好，不须料理欲归身。
出门志感四首·其一
作者：汪琬
朝代：明
体裁：古风

两儿如案长，相顾牵别袂。阿翁方暮年，此去殊谬计。腼颜拊两儿，丁宁勿嬉戏。诵读良须勤，农圃亦当议。但使饘粥充，勉旃孝友事。名利非所期，吾道固如是。
出门志感四首·其三
作者：汪琬
朝代：明
体裁：古风

老屋差可居，蠹书差可读。稍暇乞一枕，高卧何妨熟。兹游颇意外，画蛇为之足。勉尔荅辟书，夫岂夙所欲。故辙谅难改，行见不远复。殷勤属馆人，慎勿毁薪木。
出门志感四首·其二
作者：汪琬
朝代：明
体裁：古风

安车与蒲轮，古人诞语尔。纁帛亦何有，符檄动盈纸。县吏恣喧呼，敦迫乃至此。猿鹤犹震惊，何况赤脚婢。担簦挈囊衣，嗟哉岂得已。虚名解误人，贻悔当没齿。
出门志感四首·其四
作者：汪琬
朝代：明
体裁：古风

学书故无益，学剑非其流。人生衣食耳，馀事皆赘疣。条桑朝饲蚕，刈刍暮饭牛。田父诚我师，可免冻馁忧。舍此欲何之，毋乃非良谋。咄哉远行客，三叹怀林邱。
分赋吴中古迹二首送叶编修子吉还吴 其一 放鹤亭
作者：汪琬
朝代：明
体裁：古风

南峰寺前鹤已去，犹有虬松卧烟雨。几时华表复归来，飞向空亭作人语。爱君心期如鹤闲，知君不恋上林间。此行蚤谢乘轩宠，长与孤云共往还。
分赋吴中古迹二首送叶编修子吉还吴 其二 真娘墓
作者：汪琬
朝代：明
体裁：古风

璚姬胜玉眇何许，真娘又逐行云去。一生颜色能几时，惟见蘪芜杂荒土。云岩寺下花成村，采香胡蝶争纷纷。画船日夜竞笙管，不知谁酹真娘魂。君今归涉江南路，遥指真娘墓门树。武邱东去水如云，是向玉山草堂处。
初寒
作者：汪琬
朝代：明
体裁：五言律诗

垣许长茆覆，窗将败纸粘。壶觞随意进，衣絮量时添。风急频摇㡢，香残尚袅奁。行藏吾自了，太卜不须占。
初晴小步
作者：汪琬
朝代：明
体裁：七言律诗

喜值晴光满四山，从容屣步短篱间。受风劲竹如强项，熏日名花似破颜。泉欲赴溪频曲折，莺思选树每回环。试冯石磴安茶具，徙倚何妨趁小閒。
初秋作
作者：汪琬
朝代：明
体裁：七言律诗

裌衣初换扇初收，病体欣逢岁令秋。山罩薄烟加窈窕，柳含轻露尚风流。绕檐小燕将言别，抱叶残蝉似诉愁。从此衰翁真快意，急呼艇子备行游。
初置山庄二首·其一
作者：汪琬
朝代：明
体裁：七言绝句

虫丝冉冉罥秋槐，室有烟煤径有苔。幸得好山当四面，不妨牵帅老夫来。
初置山庄二首·其二
作者：汪琬
朝代：明
体裁：七言绝句

縳帚旋除蛛网净，插篱每护药苗新。老夫到老不晓事，能几何时作主人。
初置山庄二首上官有行县查予名号者究其事则风马牛也戏赋二绝·其一
作者：汪琬
朝代：明
体裁：七言绝句

长官飞檄走荒村，欢沸青山与白云。谢客弃官堪并案，不妨法吏用深文。
删校尧峰诗文钞了有感
作者：汪琬
朝代：明
体裁：七言律诗

纷纷轻薄共沉沦，力障狂流仗一身。举世岂容无定论，异时方解忆斯人。文章自可让馀子，学术要须趋大醇。灯火青荧人迹绝，夜窗独与圣贤亲。
到京师再题曰缉暂次斋图二首·其一
作者：汪琬
朝代：明
体裁：七言绝句

点染烟嬴久擅场，至今珍重贮巾箱。笑君未辨双荷叶，合付宁馨掣笔郎。
到京师再题曰缉暂次斋图二首·其二
作者：汪琬
朝代：明
体裁：七言绝句

棐几藤床寄兴赊，每披横卷玩烟霞。平生长物元无几，配我徐熙落墨花。
前年行
作者：汪琬
朝代：明
体裁：古风

前年彗星出轸翼，今年妖孛亘参毕。秦凉饥馑江淮蝗，坐使至尊常旰食。庙堂鼎鼎多名臣，诸公哆口谈经纶。转移造化自有术，区区禬禜何足云。
勺药歌
作者：汪琬
朝代：明
体裁：古风

丰台勺药南地无，花径一尺高丈馀。都人买此不甚惜，狼藉繁枝横路隅。吴阊勺药更输直，几与姚黄魏紫敌。朱栏锦障护春风，更将落蕊煎酥吃。花之䝿贱安足论，且倾绿酒酹花神。不烦拈出当阶句，小谢斯言已觉陈。
包山寺
作者：汪琬
朝代：明
体裁：五言律诗

风物最清妍，禅栖已有年。当门重涧曲，匝屋众峰圜。竹是先师植，碑元胜国镌。钟楼虽擅胜，零落半无椽。
北上车中作
作者：汪琬
朝代：明
体裁：七言绝句

驴车踯躅夕阳间，底事天公不放閒。似惜此翁诗料减，再教饱看鲁诸山。
北屋
作者：汪琬
朝代：明
体裁：五言律诗

北屋是农家，桑榆数里斜。岁功占社日，雨候卜朝霞。伐竹缘编䒼，潴泉为沤麻。齐民书未熟，老去发长嗟。
十年前请告与梁曰缉先生唱和遮字韵诗凡数十首今日再次
作者：汪琬
朝代：明
体裁：七言律诗

去携儿女管春华，重漱流泉踏乱霞。门外一行陶令树，篱边全幅赵昌花。青精黄独堪为饭，竹几芦屏算是家。京洛软尘飞不到，不须扇角帽檐遮。
午眠
作者：汪琬
朝代：明
体裁：五言律诗

槛竹绿初匀，清风绕户频。体中差少病，心上渐安贫。小展桃笙稳，平张葛幔新。午窗眠一晌，最称暮年身。
南山有虎行
作者：汪琬
朝代：明
体裁：古风

有虎有虎南山南，爪牙铦利须䰐鬖。妖狐伥鬼受役使，据岩雄视何耽耽。茶生旗枪竹㨨笱，村人采斸相牵引。啸声一振争却奔，恐委疲躯膏虎吻。安得淬箭施长弓，尽杀子母机槛中。坐令茶笋利三倍，酤酒击豚娱社公。
南池即子美题诗处
作者：汪琬
朝代：明
体裁：古风

华奴才了山香曲，玉奴又拨檀槽续。后宫竞习清平词，未必细紬三赋读。曾来此地停征轮，蒲荒菱熟波粼粼。藏却平生掣鲸手，偶然默笔还惊人。漫道文章特小技，沈宋见之应夺气。至今池上行人行，犹为一诗停去骑。
卧病
作者：汪琬
朝代：明
体裁：七言律诗

凉风飒飒雨霏霏，旋葺南荣墐北扉。槁木死灰殊寂寞，前尘昨梦故依稀。懒将服鸟占凶吉，耻与尸虫较是非。蒲倚纸衾俱好在，且容形影暂相依。
卧病山中蒙愚山先生见投茶笺佳咏王贻上梅耦长两君子皆已属和讽咏之馀足当七发未能趋候先寄三首·其一
作者：汪琬
朝代：明
体裁：七言绝句

社后枪旗入笼新，冯君少乞敬亭春。比来消渴母相讶，身是江南水厄人。
卧病山中蒙愚山先生见投茶笺佳咏王贻上梅耦长两君子皆已属和讽咏之馀足当七发未能趋候先寄三首·其三
作者：汪琬
朝代：明
体裁：七言绝句

莫信诸伧比酪浆，解清午梦响诗肠。竹炉石铫晴云碗，不是幽人未合尝。
卧病山中蒙愚山先生见投茶笺佳咏王贻上梅耦长两君子皆已属和讽咏之馀足当七发未能趋候先寄三首·其二
作者：汪琬
朝代：明
体裁：七言绝句

正属朱樱绿笋天，好钻槐火试松泉。掉头纱帽风流甚，肯著姜盐一例煎。
卧起
作者：汪琬
朝代：明
体裁：七言律诗

细雨生寒恰及旬，疏帘曲几病中身。每游栩栩蘧蘧境，长学悠悠忽忽人。小鸟窥檐疑熟识，繁花委地似横陈。杜门善用平生短，消受馀閒又一春。
危坐
作者：汪琬
朝代：明
体裁：七言绝句

野蝶飞飞涧草香，绿阴隙处射残阳。不妨危坐笼双手，偷看营巢海燕忙。
历数
作者：汪琬
朝代：明
体裁：五言律诗

历数幽栖事，依然习气长。种瓜侵蚁垤，丸药攘蜂粮。舞爱花翻缬，声耽鸟弄簧。自惭还自笑，恰与道相妨。
又绝句二首·其一
作者：汪琬
朝代：明
体裁：七言绝句

豆似琼珠最觉珍，含桃烂熟又尝新。暮年才识归来味，纵欠莼鲈亦可人。
又绝句二首·其二
作者：汪琬
朝代：明
体裁：七言绝句

制得吴中钓具全，一声欸乃向江天。镜湖底要君王赐，是处烟波好放船。
又题
作者：汪琬
朝代：明
体裁：五言律诗

莫信身无事，经营讵有涯。医花针蠹穴，壅树掬蚕沙。短竹扶篱密，修筒引水赊。甫秧畦菊竟，乘雨复锄瓜。
又题曳杖图二首·其一
作者：汪琬
朝代：明
体裁：七言绝句

不著深衣不裹巾，衰年自要齿齐民。蚕经未谱装池了，栋固山村置此身。
又题曳杖图二首·其二
作者：汪琬
朝代：明
体裁：七言绝句

不学长生与苦空，一邱一壑偶然中。丹青未必能神似，更著新诗写病翁。
古今五服考异成志感
作者：汪琬
朝代：明
体裁：五言律诗

经术愁迂阔，文章悔琢磨。从游非籍湜，愿学是邱轲。隐几深沈惯，明镫诵习多。此生真旦暮，不朽计如何。
可盘湾赠李子恪臣
作者：汪琬
朝代：明
体裁：七言律诗

数重篱舍枕湖干，揽尽秋光不遣残。绕径泉声云外出，卷帘山色画中看。枫林渐赤犹含翠，橘实才黄薄带酸。最羡主人能爱客，旋烧芧栗佐杯盘。
史馆有感
作者：汪琬
朝代：明
体裁：七言律诗

病眼摩挲久不明，暂抛史册绕阶行。痴蝇争暖栖难稳，小柳舍风卧未成。文字祇惭誊旧牍，功名久分付来生。此身己是萧骚甚，更听春禽巧弄声。
叶子阳生劝予出山以此答之
作者：汪琬
朝代：明
体裁：古风

事不理，问伯始，济世安人亦徒尔。事不谐，诣文开，杜门却轨何为哉。北路鱼，南路徐，朱轮锦障塞通衢。江千万，蔡五百，铜山金埒无遗策。势燄炙手手可热，往往古今齐一辙。尧峰壄叟独怡然，常栖茅屋耕石田。新知惟恃壁閒杖，旧物剩有床头毡。比来鬓秃齿都豁，但守垄亩终馀年。君不见大鹏小鴳各有慕，世人未必知其故。功名富贵能几时，久矣掉头不复顾。
叶子阳生劝予出山以此答之
作者：汪琬
朝代：明

事不理，问伯始，济世安人亦徒尔。事不谐，谐文开，杜门却轨何为哉？北路鱼，南路徐，朱轮锦幛塞通衢。江千万，蔡五百，铜山金埒无遗策。势焰炙手手可势，往往古今齐一辙。尧峰野叟独怡然，常栖茅屋耕石田。新知惟恃壁间杖，旧物剩有床头毡。比来鬓秃齿都豁，但守陇亩终余年。君不见大鹏小鴳各有慕，世人未必知其故。功名富贵能几时，久已掉头不复顾。
同洪仪曹暨族兄湘乡使君饮
作者：汪琬
朝代：明
体裁：五言律诗

望县分符客，清曹下直郎。花辰催缓带，菜甲佐传觞。风土近寒食，山川邻夕阳。相看倍惆怅，明发异行藏。
同王十一赋得江猿吟翠屏送陆巴州之任
作者：汪琬
朝代：明

君不见巴东山色连巴西，江头日落风凄凄。行人过此不能去，停车愁听江猿啼。岩壑千里断行路，藤梢葛刺纷无数。啼猿弄此犹未了，倏然腾上青枫树。使君行指蚕丛祠，巴人道迎歌《竹枝》。歌声将绝猿声续，清音袅袅如哀玉。锦官驿外杂鸣泉，大剑山头悲落木。此日长安一忆君，知君遥宿阆城云。各中夜夜啼猿起，若到三声那可闻。
同王十一赋得江猿吟翠屏送陆巴州之任
作者：汪琬
朝代：明
体裁：古风

君不见巴东山色连巴西，江头日落风凄凄。行人过此不能去，停车愁听江猿啼。岩壑千重断行路，藤梢葛刺纷无数。啼猿弄此犹未了，倏然腾上青枫树。使君行指蚕丛祠，巴人道迎歌《竹枝》。歌声将绝猿声续，清音袅袅如哀玉。锦官驿外杂鸣泉，大剑山头悲落木。此日长安一忆君，知君遥宿阆城云。客中夜夜啼猿起，若到三声那可闻。
后杨柳枝词七首·其一
作者：汪琬
朝代：明
体裁：词

又见春光上柳梢，一春常并酒旗摇。年年牵惹游人思，都在红栏四百桥。
后杨柳枝词七首·其七
作者：汪琬
朝代：明
体裁：词

树色依依冷食天，几多绣毂锦连钱。分明少日游仙梦，鱼藻池头水阁前。
后杨柳枝词七首·其三
作者：汪琬
朝代：明
体裁：词

绿堤并岸最婵娟，不带东风也带烟。眉叶似颦腰似软，故应常背百花眠。
后杨柳枝词七首·其二
作者：汪琬
朝代：明
体裁：词

云后花前濯濯新，儿曹扳折敢嫌频。祗愁来岁风情减，输与曾披鹤氅人。
后杨柳枝词七首·其五
作者：汪琬
朝代：明
体裁：词

花落莺啼水寺前，那堪柔柳更生绵。行人到此休轻折，留取清阴覆画船。
后杨柳枝词七首·其六
作者：汪琬
朝代：明
体裁：词

亚字城西万万行，翠裙缃带背时妆。风流要是无人识，自对东风舞一场。
后杨柳枝词七首·其四
作者：汪琬
朝代：明
体裁：词

层层绿浪漾晴空，欲斗深红与浅红。待得小桃多著子，也将飞絮嫁东风。
后游仙八首·其一
作者：汪琬
朝代：明
体裁：七言绝句

西风昨夜起瀛洲，赢得群真个个愁。宁但蓬莱水清浅，琪花琼树也含秋。
后游仙八首·其七
作者：汪琬
朝代：明
体裁：七言绝句

急拟全家赴隐居，手笼鸡犬上柴车。不知道侧青牛叟，何事淹留爱著书。
后游仙八首·其三
作者：汪琬
朝代：明
体裁：七言绝句

夜半瑶池宴月明，懒听璈管太纵横。狂来走向松阴下，独自携琴弄泛声。
后游仙八首·其二
作者：汪琬
朝代：明
体裁：七言绝句

紫殿频催应制诗，侍书仙子拥瑶墀。擘窠巨笔从头埽，但乞银河作砚池。
后游仙八首·其五
作者：汪琬
朝代：明
体裁：七言绝句

药垆全按坎离安，每转惟忧火候难。山鬼才知一岁事，岂堪役使守神丹。
后游仙八首·其八
作者：汪琬
朝代：明
体裁：七言绝句

远离尘土返岩阿，玉洞深严锁闭多。回首长安旧铜狄，几时相见再摩挲。
后游仙八首·其六
作者：汪琬
朝代：明
体裁：七言绝句

酿桂餐芝已有年，愿将身附地行仙。平生解笑拖肠鼠，枉自飞腾不到天。
后游仙八首·其四
作者：汪琬
朝代：明
体裁：七言绝句

天上材华又一新，几多牛鬼与蛇神。修文老吏迂疏甚，不是琼楼作记人。
后龙渚歌
作者：汪琬
朝代：明
体裁：古风

石根盘盘凡几重，吞波驾浪疑神工。土山压石石不动，倒插无数青芙蓉。朅来沿流绕山脚，水花如雪与石搏。斗然迸出云一缕，乖龙挟雨湖中去。
吟兴
作者：汪琬
朝代：明
体裁：五言律诗

吟兴殊不惬，聊扶病体行。天寒饥雀闹，岁尽祭猪鸣。浅白怜梅小，浓阴喜竹成。朔风方酿雪，未望腊前晴。
听松堂三首·其一
作者：汪琬
朝代：明
体裁：七言绝句

岁寒犹自著青葱，校取群芳迥不同。但值微风传远响，何妨写入颂琴中。
听松堂三首·其三
作者：汪琬
朝代：明
体裁：七言绝句

多少冈松接墓田，何时携我一攀缘。期君共拣修枝上，结个云巢学地仙。
听松堂三首·其二
作者：汪琬
朝代：明
体裁：七言绝句

青苍鳞甲最森森，摇动薰风弄夕阴。赖得主人常抱膝，与渠对作卧龙吟。
吴公绅同周觐侯移庖过尧峰山庄觐侯有诗因次韵二首同集者张六子王咸中及公绅次子于石也·其一
作者：汪琬
朝代：明
体裁：七言律诗

枳篱茆舍也生春，今雨欣逢客到频。径有茶梅初放艳，盘登鲑菜幸尝新。唤晴小鸟争穿树，趁暖群蜂欲扑人。多少笋舆兼画舫，除君谁慰病馀身。
吴公绅同周觐侯移庖过尧峰山庄觐侯有诗因次韵二首同集者张六子王咸中及公绅次子于石也·其二
作者：汪琬
朝代：明
体裁：七言律诗

喜君载酒远寻春，径造无烦叩户频。诘曲樊垣粗胜旧，青苍杞菊恰含新。疏花横干疑妨路，驯鸟梳翎似狎人。何日耦耕敦夙诺，岁寒都作老农身。
吴公绅索洞庭游稿赋此寄之
作者：汪琬
朝代：明
体裁：诗

平生爱山看不足，支颐远望西山麓。今年身似不羁鹤，竟理飞帆挈行襆。山中佳处推石公，俯视群峰皆婢仆。怪奇自是惊心魂，秀丽真能扑眉目。橘林璀灿步障锦，云峦宛转屏风绿。天风不起镜流平，展尽生绡三百幅。老僧知我非生人，炒栗煮茶频见肃。枇杷花开雪满路，点缀衣巾犹馥馥。危桥夭矫曲洞幽，别束行縢恣探逐。洞里仙人不我瞋，遍启窗棂驱蝙蝠。数堆石髓堪采吃，味美胜餐玄圃玉。从今解笑嵇叔夜，俗骨尘缘无此福。归来恍惚梦中游，欲记旋忘什五六。明春约君共长往，拂石更题招隐曲。
和严武伯冰花诗为许青浮赋
作者：汪琬
朝代：明
体裁：五言律诗

百卉俱未拆，冰花独灿然。艳当残雪后，寒占蚤梅前。不信朔风力，能攘东帝权。晨曦行可待，犹骋片时妍。
和唐孺含看竹绝句三首·其一
作者：汪琬
朝代：明
体裁：七言绝句

修篁萧飒覆幽居，叹息吾庐绝不如。但使主人容客啸，画船大可替肩舆。
和唐孺含看竹绝句三首·其三
作者：汪琬
朝代：明
体裁：七言绝句

苦无隙地种扶疏，只羡筼筜谷里图。身似北人方鬻箦，能分束笋见存无。
和唐孺含看竹绝句三首·其二
作者：汪琬
朝代：明
体裁：七言绝句

羡尔移家海上村，琅玕千个拥寒云。钝翁自笑缘悭甚，屏幛中间见墨君。
和施愚山见寄去岁赠别口号次韵四首·其一
作者：汪琬
朝代：明
体裁：七言绝句

归来空学地行仙，分向深山了暮年。独羡君为香案吏，至今身在玉皇前。
和施愚山见寄去岁赠别口号次韵四首·其三
作者：汪琬
朝代：明
体裁：七言绝句

飞泉曲折下平沙，来往时时有钓槎。从此殷勤属流水，莫教浮出洞中花。
和施愚山见寄去岁赠别口号次韵四首·其二
作者：汪琬
朝代：明
体裁：七言绝句

颔雪髭霜倍觉明，烧丹种玉苦难成。此身己是无家了，只荷刘郎一锸行。
和施愚山见寄去岁赠别口号次韵四首·其四
作者：汪琬
朝代：明
体裁：七言绝句

虎阜西南鹤岭东，幽栖不与市尘通。飞花语鸟频相续，常似人间二月中。
和李退翁侍郎读水经注忆洞庭之作
作者：汪琬
朝代：明

曾持使节远扬舲，落木层波共杳冥。泽畔有人哀郢客，云中何处降湘灵？雨过斑竹千丛绿，潮落芳兰两岸青。回首旧游今阻绝，不堪寂寞对遗经。
和李退翁侍郎读水经注忆洞庭之作用原韵
作者：汪琬
朝代：明
体裁：七言律诗

曾持使节远扬舲，落木层波共杳冥。泽畔有人哀郢客，云中何处降湘灵。雨过斑竹千丛绿，潮落芳兰两岸青。回首旧游今阻绝，不堪寂寞对遗经。
和王侍读韵二首·其一
作者：汪琬
朝代：明
体裁：五言律诗

雪残犹偃卧，旅骑怯掀泥。梦忆湖山曲，春晴鸟乱啼。迸阶芳草茁，压屋野梅低。计日河冰泮，还家曳短藜。
和王侍读韵二首·其二
作者：汪琬
朝代：明
体裁：五言律诗

欲识尧峰好，村居半墐泥。柘深蚕子长，花暖郭公啼。小市渔人集，官桥酒旆低。所惭犹旅食，閒倚壁间藜。
和说岩先生见寄绝句次韵六首·其一
作者：汪琬
朝代：明
体裁：七言绝句

白版双扉昼亦扃，姓名羞入长官厅。只拈旧日阳秋笔，笺遍田家耒耜经。
和说岩先生见寄绝句次韵六首·其三
作者：汪琬
朝代：明
体裁：七言绝句

交谊元非白首新，偶缘身厌软红尘。才疏未是嵇康比，何忍将书绝故人。
和说岩先生见寄绝句次韵六首·其二
作者：汪琬
朝代：明
体裁：七言绝句

鬻石烧金别受方，采芝蒸术更堪尝。冯渠算尽周髀数，惟有归田一策长。
和说岩先生见寄绝句次韵六首·其五
作者：汪琬
朝代：明
体裁：七言绝句

细草茸茸绕席门，尧峰一曲敢言尊。农书大有奇文在，要与邻翁细讨论。
和说岩先生见寄绝句次韵六首·其六
作者：汪琬
朝代：明
体裁：七言绝句

平生亦解羡瀛洲，岁晚其如倦宦游。纵使此身真老健，不堪笔削也宜休。
和说岩先生见寄绝句次韵六首·其四
作者：汪琬
朝代：明
体裁：七言绝句

拈取幽栖说与君，鸟窠猿穴与平分。不愁岁俭饥寒甚，纫了溪荷饵涧云。
和诸君子题元龙城东新居图绝句次韵二首·其一
作者：汪琬
朝代：明
体裁：七言绝句

平田一曲恰当门，虾浦牛阑野趣存。但得素心晨夕共，不妨呼作小南村。
和诸君子题元龙城东新居图绝句次韵二首·其二
作者：汪琬
朝代：明
体裁：七言绝句

竹门松径接烟萝，剥啄由来好事多。花月中间频得句，不知谁与作羊何。
和问亭韵送邵培风处士南归二首·其一
作者：汪琬
朝代：明
体裁：七言绝句

长河水尽浪生花，千里那愁道路赊。未到江南先称意，暖风轻送布帆斜。
和问亭韵送邵培风处士南归二首·其二
作者：汪琬
朝代：明
体裁：七言绝句

青梅绿李满江津，君到江南物色新。市市旗亭开社酿，村村土屋赛蚕神。
和阮亭口号次韵二首·其一
作者：汪琬
朝代：明
体裁：七言绝句

溪山犹记昔年游，揽作王郎便面秋。最好昭亭祠外景，淡烟疏柳隐谯楼。
和阮亭口号次韵二首·其二
作者：汪琬
朝代：明
体裁：七言绝句

偶冯团扇忆曾游，绝似吴淞一段秋。试问夕阳红树里，谁家青旆出高楼。
咏古二首·其一
作者：汪琬
朝代：明
体裁：七言绝句

羽林千骑蹋轻尘，狐兔初肥苑草春。试问茂陵移病后，车前谏猎复何人。
咏古二首·其二
作者：汪琬
朝代：明
体裁：七言绝句

仗剑探丸意气生，五侯宾客太从横。不知犹有张公子，日暮人间借姓名。
咏古四首·其一
作者：汪琬
朝代：明
体裁：古风

凤鸟翔寥廓，鸴鸠恋枋榆。所赋有大小，材器宁不殊。试观巢许流，褰裳避唐虞。衮冕尚不取，况使纡紫朱。万钟等稊粟，百镒亦锱铢。寄语衔鼠鸱，慎毋吓鹓雏。
咏古四首·其三
作者：汪琬
朝代：明
体裁：古风

武皇雅爱才，任使非一伦。张赵刀笔吏，卜倪耕牧人。偶与时势会，遽登要路津。驾驭虽有术，揣摩岂无因。遂令淮阳守，喟然伤积薪。
咏古四首·其二
作者：汪琬
朝代：明
体裁：古风

商君任督责，李相乃其伦。身族既湛灭，祸亦延嬴秦。骊山土未乾，百二俱荆榛。空然坑诸儒，首难在编民。始知长国家，所䝿德与仁。祖龙盖前车，覆辙宁当循。
咏古四首·其四
作者：汪琬
朝代：明
体裁：古风

朱家活季布，名迹孰与俦。能令关东士，缓急皆见投。鄙哉楼君卿，仅推唇舌优。一承权门檄，行路视交游。执缚故人子，不待破柱搜。平生饰气节，所志但封侯。攫名长安市，辟若鸡狗媮。以此厕游侠，徒为乡曲羞。
咏四皓
作者：汪琬
朝代：明
体裁：古风

诗书付一炬，骊山鬼昼哭。独有希世子，虎口幸免辱。贤哉四老人，相引入深谷。不知祖龙死，况复掎嬴鹿。晚节顾大谬，阴受留侯嗾。定储何与汝，毋乃蛇画足。竟堕娥姁奸，几危卯金族。若无北军袒，炎火似残烛。何如种桃人，但解守耕牧。年年武陵溪，桃花红簇簇。
咏尧峰二首·其一
作者：汪琬
朝代：明
体裁：七言绝句

久厌浮名梦幻同，朅东卜筑乱云中。戴颙何点堪为例，从此诸峰属钝翁。
咏尧峰二首·其二
作者：汪琬
朝代：明
体裁：七言绝句

道逢野翁霜满颠，问渠帝力都茫然。老夫住世十小劫，犹记唐家丙子年。
咏山中云二首·其一
作者：汪琬
朝代：明
体裁：七言绝句

皱于波縠淡于烟，一片亭亭远岫边。不信刚从肤寸合，少焉便障夕阳天。
咏山中云二首·其二
作者：汪琬
朝代：明
体裁：七言绝句

遥逐龙公上下驰，怪渠犹日作霖迟。虚空都被糊涂了，只在纷纷出岫时。
咏山庄二首·其一
作者：汪琬
朝代：明
体裁：五言律诗

水北山南地，渔樵并结邻。岁时仍汉猎，风土是尧民。怪石苔侵面，长松薜裹身。不因村舍僻，何以谢嚣尘。
咏山庄二首·其二
作者：汪琬
朝代：明
体裁：五言律诗

茅茨傍墓田，见者或疑仙。身在人间世，家依小有天。剧云科果树，烧叶试松泉。犹恨归未哓，行歌是暮年。
咏怀二首·其一
作者：汪琬
朝代：明
体裁：七言律诗

年年客路苏门西，何幸归来守故栖。文字只如木有瘿，功名都是絮沾泥。篱东照眼花千本，垄土关心雨一犁。老去襟期如此足，不须骑马听朝鸡。
咏怀二首·其二
作者：汪琬
朝代：明
体裁：七言律诗

海鸥远逝鹤高翔，从此粗将愿力偿。已遣扫除新药径，别教检点旧巾箱。欲移小树多芟竹，恐碍前山短著墙。更有耗磨衰景处，往来频在赞公房。
咏蝇
作者：汪琬
朝代：明
体裁：七言绝句

陡觉金风透袷衣，纷纷落叶拥荆扉。青蝇能得多时活，犹逐斜阳暖处飞。
咏雀
作者：汪琬
朝代：明
体裁：五言律诗

赋质何微细，卑栖自不辞。引雏衔短穗，趁侣上枯枝。丛薄寒烟静，茅檐夕照迟。此生堪止息，未用徙天池。
咏雁
作者：汪琬
朝代：明
体裁：五言律诗

念尔南飞志，宁将燕雀同。相呼葭菼外，群饱稻粱中。天阔频趋暖，秋高却趁风。羽毛非不健，傥遇弋人弓。
商仙歌
作者：汪琬
朝代：明
体裁：古风

有屩卫我足，安用乘鹤轩。有饭果我腹，安用烹熊蹯。贵人作计何太浅，岁暮日斜悔应晚。丰碑突兀秘器华，相逢奚暇歌招挽。钝翁于此殊达观，未年五十投其冠。山猿水鸟互驯狎，溪友园公频往还。但支枯藤稳晚步，或采媆蔌充朝餐。初不知烹鍊伏火镕金丹，亦不知沐浴华池吞玉泉。春花开时秋月上，茶瓯棋局常欣然。俗肠轻薄凡眼肉，若个识有斯人贤。一朝径蹋采云去，然后欢呼是谪仙。
坐王咸中池上
作者：汪琬
朝代：明
体裁：七言绝句

主宾无语似相忘，净拂苍苔坐夕阳。乳燕飞飞蛙閤閤，楚蓱谢絮满池塘。
坐王咸中池亭
作者：汪琬
朝代：明
体裁：七言律诗

杨柳芙蓉次第栽，一泓寒鉴复新开。群飞白鸟浑如鹤，散绕青蘋半似苔。垣短不将山翠碍，廊虚能引月明来。溪鳞信美村酤熟，莫怪游人茗艼回。
夏镇舟中作
作者：汪琬
朝代：明
体裁：古风

垂杨荫落日，藕华弄轻风。能言绿头鸭，浮没沧波中。渔村与蟹舍，微有一径通。舟行直此景，倦眼开双瞳。我家苏台下，幽胜将无同。平湖渺数顷，炯若磨青铜。倒影�山角，长作眉黛浓。雨馀暑气薄，水云澹濛濛。试呼黄蔑舫，往穿蒲苇丛。横塘采莲女，沿流每相逢。吴歈一启齿，袅袅摩晴空。归来夕阳没，新魄县半弓。自从涉江淮，乡㝱随飞鸿。狂飙驱浊浪，四顾嗟途穷。今来湖堤上，稍涤尘埃容。少住为佳耳，无然漾孤篷。
夜坐杂感二首·其一
作者：汪琬
朝代：明
体裁：七言绝句

萧萧夜雨打窗时，酒冷香残梦觉迟。往日风流都减尽，只惭犹未遣杨枝。
夜坐杂感二首·其二
作者：汪琬
朝代：明
体裁：七言绝句

十载郎潜事业非，梦中犹恋旧渔矶。铜驼陌上秋风起，不为鲈鱼也合归。
夜坐梅花下听潘尔开琴
作者：汪琬
朝代：明
体裁：古风

月明铜井缺，夜静山苍然。回顾梅花林，霭霭浮轻烟。幽人坐花下，对月稍挥弦。风吹弦上音，俱向遥空传。萧飒涧底松，潺湲崦西泉。拊此未终曲，惊禽啼不眠。
夜雨
作者：汪琬
朝代：明
体裁：五言律诗

寂寂守山村，幽怀莫更论。防媮牢设棘，畏虎蚤关门。树绕风声厉，檐窥月影昏。夜阑判不寐，敧枕听翻盆。
夜雨
作者：汪琬
朝代：明
体裁：七言律诗

病思真如退院僧，况逢急雨打窗棱。㸐香深拨螭头鼎，展卷频挑雁足灯。文字起衰甘未逮，身名谐俗愧无能。结庐幸在郊原外，社父园公是友朋。
夜雨
作者：汪琬
朝代：明
体裁：古风

草际稚蛙鸣，林阴姑恶语。萧萧荻苇声，送此打蓬雨。珠梅闸前夜半行，小艇点水如蜻蛉。平明日出烟霏敛，望见淮山一抹青。
大龙渚
作者：汪琬
朝代：明
体裁：古风

往年龙渚下，阳侯颇为虐。乘风驾怒涛，澎湃穿石脚。水石互吞吐，中有大声作。噌吰而镗鞳，相应俨奏乐。今年秋不雨，湖流数尺缩。不暇闭奇观，一一通户钥。此是龙所家，定役神力凿。骞若老蛟腾，森如奇鬼搏。大石最崚嶒，小者复秀削。幽窦诚窅深，平陂忽开拓。遍黏漪縠文，或挺芙蓉萼。曲折境屡变，来游每惊咢。始知人世外，别自具丘壑。嗤彼甲乙选，品题未云确。
奉慈庵寻双松有赵文敏公题陵碧松三字石刻
作者：汪琬
朝代：明
体裁：古风

日斜访陈迹，屣步游招提。寂历二古松，苍苍与云齐。几逃雷火焚，屡耐霜风凄。玄鹤时一下，翠禽或双啼。细皴含冻苔，横鬣封春泥。稍稍修枝出，团团偃盖低。魏公去已久，短碣犹可稽。樵客指残石，山僧拭旧题。胜游足盘桓，墨妙难攀跻。我亦支离者，欲来结巢栖。
奉赠徐健庵前辈
作者：汪琬
朝代：明

娄水之所经，嵯峨玉山塔。羡此一隅地，人杰踵相蹑。公家伯仲叔，埙篪互酬答。翻然排天门，声望后先接。中朝共推仰，号为冠盖甲。长公最雄迈，户外朋簪盍。慰问倾篚筐，宴笑倒樽榼。频躧长者履，且置诸生榻。辟若大瀛海，众流鲜不纳。胸期极潇洒，经术况淹洽。观其所著书，无语肯落夹。壮采陈绘组，宏音振镗鞳。当今右文时，诏修经国业。已开兰台局，匪但给笔札。前史颇浩瀚，殊论苦未协。学识如长公，才又富开阖。发凡必超妙，寓思当周匝。下上三百载，历历在眉睫。何不任著述，俾作群贤法。幸绸金匮余，奴仆命寿晔。
奉赠徐健庵前辈
作者：汪琬
朝代：明
体裁：古风

娄水之所经，嵯峨玉山塔。羡此一隅地，人杰踵相蹑。公家伯仲叔，埙篪互酬荅。翻然排天门，声望后先接。中朝共推仰，号为冠盖甲。长公最雄迈，户外朋簪盍。慰问倾篚筐，宴笑倒樽榼。频躧长者履，且置诸生榻。辟若大瀛海，众流鲜不纳。胸期极潇洒，经术况淹洽。观其所著书，无语肯落夹。壮采陈绘组，宏音振镗鞳。当今右文时，诏修经国业。已开兰台局，匪但给笔札。前史颇浩瀚，殊论苦未协。学识如长公，才又富开阖。发凡必超妙，寓思当周匝。下上三百载，历历在眉䀹。何不任著述，俾作群贤法。幸紬金匮馀，奴仆命寿晔。
好事
作者：汪琬
朝代：明
体裁：五言律诗

好事如君少，山斋乃尔幽。异书踰万卷，名帖半双钩。石向湖中得，香从海外收。眼前无俗物，一笑暂淹留。
姑苏杨柳枝词二首
作者：汪琬
朝代：明

腊尽寒威尚未销，浅黄轻碧影迢迢。费他烟雨知何限，只替东风染柳条。白玉堂前发数枝，妆成每自下阶墀。中庭不是无花看，独为清阴立少时。
姑苏杨柳枝词二首·其一
作者：汪琬
朝代：明

腊尽寒威尚未销，浅黄轻碧影迢迢。费他烟雨知何限，只替东风染柳条。
姑苏杨柳枝词十首·其一
作者：汪琬
朝代：明
体裁：词

江干杨柳拂行舟，多少离人泪未收。不向胥台高处望，何因知有曲中愁。
姑苏杨柳枝词十首·其七
作者：汪琬
朝代：明
体裁：词

池塘三月柳阴成，才透斜阳几点明。枝上黄鹂身不露，好风忽送两三声。
姑苏杨柳枝词十首·其三
作者：汪琬
朝代：明
体裁：词

梅花狼籍杏花香，别有长条拂水长。幸得免当来往路，任和烟雨罩鸳鸯。
姑苏杨柳枝词十首·其九
作者：汪琬
朝代：明
体裁：词

白玉堂前发数枝，妆成每自下阶墀。中庭不是无花看，独为清阴立少时。
姑苏杨柳枝词十首·其二
作者：汪琬
朝代：明
体裁：词

腊尽寒威尚未销，浅黄轻碧影起超。费他烟雨知何限，只替东风染柳条。
姑苏杨柳枝词十首·其五
作者：汪琬
朝代：明
体裁：词

露华浓裛晓寒多，细叶青青蘸绿波。马上有人看不厌，拟媮新样入双蛾。
姑苏杨柳枝词十首·其八
作者：汪琬
朝代：明
体裁：词

望中烟树绕层楼，少妇冯栏思不休。悔不从前种桃李，免教容易触离愁。
姑苏杨柳枝词十首·其六
作者：汪琬
朝代：明
体裁：词

一番风信过江城，无数长条折又生。记取春阴好时节，粥香饧白近清明。
姑苏杨柳枝词十首·其十
作者：汪琬
朝代：明
体裁：词

漠漠飞花袅袅枝，朦胧烟日最相宜。南朝张绪今衰老，都把风流逊与伊。
姑苏杨柳枝词十首·其四
作者：汪琬
朝代：明
体裁：词

摇曳长条覆广津，分明画出渡头春。倩谁更落徐熙墨，添个春江唤渡人。
姜子学在所居即文文肃公药圃也感赋二首·其一
作者：汪琬
朝代：明
体裁：五言律诗

曾为安石墅，屣步倍凄然。苔没围棋石，蓱侵洗砚泉。桥心攲断版，亭面拄危椽。依旧烟波好，年年艳渚莲。
姜子学在所居即文文肃公药圃也感赋二首·其二
作者：汪琬
朝代：明
体裁：五言律诗

东山高卧日，亭馆迥参差。竹影团书几，花香入酒卮。地邻侠士冢，名在党人碑。门客今零落，犹传妓从时。
姜学在馈莼菜二首·其一
作者：汪琬
朝代：明
体裁：七言绝句

偶然归理旧紫荆，未必风流要擅名。但觉暮年差免俗，老馋也合吃莼羹。
姜学在馈莼菜二首·其二
作者：汪琬
朝代：明
体裁：七言绝句

人世从来为口忙，惟须一食疗饥肠。莼羹菰饭原无价，莫与微官共挍量。
子夜变歌
作者：汪琬
朝代：明
体裁：五言绝句

寄信郎不至，郎情底太偏。秋风摆荷叶，能得几时莲。
子夜歌二首·其一
作者：汪琬
朝代：明
体裁：古风

床上鸳鸯衾，案上蒲桃酒。酒暖衾又温，何事不可有。
子夜歌二首·其二
作者：汪琬
朝代：明
体裁：古风

停餐复停宿，是侬忆欢时。野蚕初上箔，何处不县丝。
孟举和予种菜诗见寄因次前韵
作者：汪琬
朝代：明
体裁：古风

御筵供自大官局，禁脔红肥上尊绿。书生曾餍天厨珍，归絮吴酸心亦足。荠甲菘芽雪后滋，小摘正直晨吹时。须臾下箸己一饱，行饭出门随所之。
官军行
作者：汪琬
朝代：明
体裁：古风

乱飞沙禽吠村狗，官军夜踰谷城口。大船小船争避行，长年吞声复摇手。锦袍绣箙月中明，千钟赵酒酽且清。胡琴搊遍伊凉曲，尽是冰车铁马声。
官军行
作者：汪琬
朝代：明

乱飞沙禽吠村狗，官军夜逾谷城口。大船小船争避行，长年吞声复摇手。锦袍绣箙月中明，牛肉粗肥挏乳清。胡琴遍伊凉曲，尽是冰车铁马声。
宝云泉
作者：汪琬
朝代：明
体裁：七言绝句

仰滴悬崖俛荫松，每生云气接诸峰。一泓渌净无三尺，谁信中间有伏龙。
客有规予入山者赋荅二首·其一
作者：汪琬
朝代：明
体裁：七言律诗

竟携农具止山坳，保社中间缔暮交。哀乐有情那易免，勋名无福不妨抛。围棋旧势心慵记，丹药新方手健钞。莎径荜门殊寂寞，判将玄白受人嘲。
客有规予入山者赋荅二首·其二
作者：汪琬
朝代：明
体裁：七言律诗

山中风味颇萧然，羞说东方执戟年。烟笠雨蓑穷活计，药垆茶臼病神仙。檐前只曝尧时日，胸次频忧杞国天。但使时清身老健，此生甘共细民编。
客至
作者：汪琬
朝代：明
体裁：五言律诗

快雪初晴后，过从有素交。食盘登菜果，饮具列陶匏。砚沼微融冻，盆花渐吐苞。知君多道气，玄白不相嘲。
客至
作者：汪琬
朝代：明
体裁：古风

读书舌本乾，浇药体中倦。一炉一棐几，聊自弄笔砚。门前无足音，寂寞亦所患。轻舟柳阴来，知不遗老贱。出肃具冠履，聚窥走羁丱。朝来鹊楂楂，客至果适愿。墟落距市远，盘餐猝难办。小剪园中蔬，为君具粗馔。
宣德窑脂粉箱歌
作者：汪琬
朝代：明
体裁：古风

景陵践阼承平中，干戈不用年屡丰。饶州花瓷充供奉，声贾略与官哥同。内家妆成希进御，调脂弄粉常㑴曙。至今玉骨閟荒斜，犹见深宫旧奁具。百年珍玩散四方，民间骨董誇宣皇。香炉坛盏皆奇品，不敌君家脂粉箱。
家人以病者请祷作此晓之
作者：汪琬
朝代：明
体裁：古风

家有病热者，往往语言呓。举室共惊咢，杂延医巫至。或云鬼求食，或曰风为疠。众说颇纷纷，未知果谁是。从来本儒素，岂暇崇淫祠。稍习黄农书，汤剂固应议。药物与牲鹅，二者均一费。神奸何能为，治之以不治。
家人具精糳有感二首·其一
作者：汪琬
朝代：明
体裁：七言绝句

炊彻香粳白似霜，家人先馈老饕尝。五经贮腹元无用，未若捐除作饭囊。
家人具精糳有感二首·其二
作者：汪琬
朝代：明
体裁：七言绝句

偶将软饭沃甜羹，舌本甘芳鼻观清。但使明年身未死，馀生决计委躬耕。
宿山寺
作者：汪琬
朝代：明
体裁：古风

众禽暝知还，予亦山中宿。是时雨初霁，馀霭纷相属。了了松上月，清阴荫岩谷。钟声入云去，泠然慰幽独。洵是诸天居，能使心魂肃。愧非宗雷俦，幸蹑东林躅。
寄刘丈二首·其一
作者：汪琬
朝代：明
体裁：七言绝句

水郭山村处处春，棕鞋藤杖自由身。频持般若经中偈，常作耆英社里人。
寄刘丈二首·其二
作者：汪琬
朝代：明
体裁：七言绝句

宰官何异在家僧，遥念南村旧日朋。女嫁男婚都已了，好来对礼佛前灯。
寄曰缉
作者：汪琬
朝代：明
体裁：七言律诗

女蚕初浴燕归时，乞得身閒校未迟。花径蓬门春晼晚，纸窗竹屋雨凄其。病馀每倚过眉杖，老去犹题漫兴诗。似此风流相忆否，一缄粗报故人知。
寄武曾贵州兼示沈周诸君四首·其一
作者：汪琬
朝代：明
体裁：古风

吾友班扬徒，声名走畿甸。幕府方急才，去逐黔阳传。悤悤书檄间，楯鼻磨作砚。华国有若人，惜哉莫能荐。
寄武曾贵州兼示沈周诸君四首·其三
作者：汪琬
朝代：明
体裁：古风

往时灌园图，烟墨濡吴绫。作者果谁氏，翰林有云仍。比闻杞菊荒，菘芥独青青。何不归去来，偕妇师于陵。
寄武曾贵州兼示沈周诸君四首·其二
作者：汪琬
朝代：明
体裁：古风

翩翩朱公子，折节治古文。与世绝少可，每言喜御君。相携从我游，鹤立于鸡群。岂无东南美，琐琐不足云。
寄武曾贵州兼示沈周诸君四首·其四
作者：汪琬
朝代：明
体裁：古风

自我归东南，造门无此士。平生六艺学，听者塞其耳。词赋颇类俳，章句极可比。天未丧斯文，勉旃二三子。
寄讯西山隐者
作者：汪琬
朝代：明
体裁：古风

高士荷锄处，迢迢西涧中。不知夜来雨，药苗生几丛。鸟道挂斜照，樵歌陵便风。问君灌园下，登眺复谁同。
寄赠吴门故人
作者：汪琬
朝代：明
体裁：七言律诗

遥羡风流顾恺之，爱翻新曲覆残棋。家临绿水长洲苑，人在青山短簿祠。芳草渐逢归燕后，落花已过浴蚕时。一春不得陪游赏，苦恨蹉跎满鬓丝。
寄都门故人二首·其一
作者：汪琬
朝代：明
体裁：七言绝句

一病粗令宿业轻，藤床竹枕掩柴衡。故人都在云宵上，谁倩征鸿访死生。
寄都门故人二首·其二
作者：汪琬
朝代：明
体裁：七言绝句

泉石中间一把茆，偶营寝舍结书巢。山王自是无音问，未必嵇生爱绝交。
寄阮亭先生三首·其一
作者：汪琬
朝代：明
体裁：七言绝句

徵聘诸贤满庙廊，才名真擅汉京长。邹枚贾董如麻苇，未数区区白发郎。
寄阮亭先生三首·其三
作者：汪琬
朝代：明
体裁：七言绝句

鹤瘦龙钟绝可怜，拟求灵药养馀年。弃官亦是寻常事，直比巢由恐未然。
寄阮亭先生三首·其二
作者：汪琬
朝代：明
体裁：七言绝句

史笔何时到获麟，不妨收取不赀身。故人知我吾能记，许向江湖作外臣。
寄题鲍声来草庭
作者：汪琬
朝代：明
体裁：古风

鲍生嗜读书，书室开南荣。梧石罗四周，清阴覆门衡。如何了不顾，而以草名庭。草类区以别，剖晰不厌精。蒺藜善蔓延，蓬藿易纵横。葶苈苦如檗，菥蓂甘似饧。茈䓞差可染，菟葵略堪烹。芄兰本非兰，野苹本非蓱。几此皆恶种，详在尔雅经。生也爱芳草，辨之已分明。种植与溉壅，往往手亲营。露浓翠甲滋，日暖珍芽萌。晨夕观物变，采香揽其英。陶令艺篱菊，湘累佩畦蘅。二子不偶俗，晚节尤茕茕。生也生东南，才颖超楚伧。行脱薜荔衣，翻然出柴荆。空留庭前芳，摇荡春风轻。
对桃花作二首·其一
作者：汪琬
朝代：明
体裁：七言绝句

玄鸟差池紫蝶新，夕阳低映小园春。桃花未必迷来路，直是无人解问津。
对桃花作二首·其二
作者：汪琬
朝代：明
体裁：七言绝句

偶然乞得数株栽，便有飞英点绿苔。应笑蟠桃太迟钝，千年方见一花开。
对酒二首·其一
作者：汪琬
朝代：明
体裁：七言律诗

泡影由来是此身，可堪重蹋软红尘。上书羞学妄男子，对酒爱呼中圣人。落到酴醾春去尽，啼残鹎鵊雨来频。不妨搀入鸡豚社，暂作耕田凿井民。
对酒二首·其二
作者：汪琬
朝代：明
体裁：七言律诗

莫向尊前话昔游，不成欢笑只应愁。宦途厄似黄杨闰，年鬓衰如白草秋。寮旧姓名疏易忘，贵人书札懒难修。惟逢漉酒持螯日，差比时贤胜一筹。
对食戏作二首·其一
作者：汪琬
朝代：明
体裁：七言绝句

细校囊赀欠万钱，终朝素食亦欣然。巳防拗折葫芦项，仍戒裂残环饼缘。
对食戏作二首·其二
作者：汪琬
朝代：明
体裁：七言绝句

玉延粉可溲馎饦，槐叶汤堪泼冷淘。晚食只须如此足，免将口腹累儿曹。
将到浒墅有作
作者：汪琬
朝代：明
体裁：七言律诗

残雪初融小艇轻，喜闻乾鹊引雏声。宦游不耐羊肠恶，归去宁烦马角生。京国久淹身欲暮，家山初见眼差明。倍消结习忘机事，鸥鸟相逢莫漫惊。
将抵家三首·其一
作者：汪琬
朝代：明
体裁：七言绝句

一别云山巳有年，旧游重到辄凄然。霜颅雪颔归来客，自是陈人不是仙。
将抵家三首·其三
作者：汪琬
朝代：明
体裁：七言绝句

知识相逢话旧馀，数行清泪落衣裾。不须惜我头衔小，己被虚名暗折除。
将抵家三首·其二
作者：汪琬
朝代：明
体裁：七言绝句

几多朝士擅文雄，谁复留情记此翁。老大去官君勿讶，时贤方重黑头公。
小住
作者：汪琬
朝代：明
体裁：七言律诗

幸承尺一返农桑，重理桃栽葺柳塘。仕宦不曾谙小草，文章何必仿长杨。鸣机白纻如云薄，出甑黄粳胜密香。相见莫询京洛事，为君小住话江乡。
小隐
作者：汪琬
朝代：明
体裁：七言律诗

踪迹聊将小隐同，尧峰侧畔即墙东。素心托寄烟云外，习气销磨卷帙中。渐废啸歌缘老疾，久疏丝竹为期功。故交都是山王比，叹息无人记此翁。
尧峰二首·其一
作者：汪琬
朝代：明
体裁：五言律诗

遥忆尧峰麓，溪山匝故居。层林啼戴胜，浅濑聚王馀。烟绕墟中绿，风来水面徐。时因行饭出，初不要蓝舆。
尧峰二首·其二
作者：汪琬
朝代：明
体裁：五言律诗

渌净蜻蛉浦，萦纡踯躅冈。钓庵编短箬，梵舍隐丛篁。遇荫恒停杖，逢村暂乞浆。峰前旧游地，敧枕亦难忘。
尧峰八咏 其一 宝云井
作者：汪琬
朝代：明
体裁：五言绝句

松间涵古泉，下上百尺绠。值此槐火新，客来斗奇茗。
尧峰八咏 其七 竹径
作者：汪琬
朝代：明
体裁：五言绝句

阴浓数里中，春禽啼远近。雨过园头忙，编篱护新笋。
尧峰八咏 其三 大龙洞
作者：汪琬
朝代：明
体裁：五言绝句

此是龙所家，忽挟风霆去。石上空爪痕，飞腾不知处。
尧峰八咏 其二 露禅庵
作者：汪琬
朝代：明
体裁：五言绝句

老宿昔开山，门庭颇卓荦。焚香卵塔前，叹息高风邈。
尧峰八咏 其五 小龙洞
作者：汪琬
朝代：明
体裁：五言绝句

潜通上穴天，迤逦出烟雾。慎勿撼洞门，恐遭伏龙怒。
尧峰八咏 其八 千人坐
作者：汪琬
朝代：明
体裁：五言绝句

荛童拾遗镞，知是古战场。日落松声起，如闻吊国殇。
尧峰八咏 其六 松塘
作者：汪琬
朝代：明
体裁：五言绝句

修干袅薜衣，细皴纷艾纳。幽人抱琴来，埽石坐明月。
尧峰八咏 其四 响泉
作者：汪琬
朝代：明
体裁：五言绝句

在山声淙淙，出山流泯泯。谁家灌园翁，接竹遥相引。
尧峰山庄招公绅觐侯
作者：汪琬
朝代：明
体裁：七言律诗

别久能怀旧老苍，提携药笈与诗囊。枇杷黄后忙粗减，丛桂丹时兴最长。水面咿呀乘晓月，门前剥啄趁秋凉。莫嫌野叟贫厨薄，剪韭烹鲜好共尝。
尧峰怀觐侯
作者：汪琬
朝代：明
体裁：七言律诗

角巾蒲扇草堂中，未觉炎蒸恼病翁。高柳阴阴欹远翠，疏花寂寂袅长红。松间渐吐婵娟月，蘋未遥生荏苒风。试说似君君爱否，几时清赏两人同。
尧峰读书五首·其一
作者：汪琬
朝代：明
体裁：古风

我无宦游才，中岁寄一命。回翔执戟郎，失辔忧蹭蹬。㖩吺寮友间，常恐蹋机阱。幸然赋归来，久矣杜干请。生冢亦已卜，但未下窆堋。功名尚何言，为君付堕甑。